Διαγωνισμός με δώρο δύο αντίτυπα του βιβλίου "Party" της Αθηνάς Πάνου - ΕΛΗΞΕ - Anthomeli\nΔιαγωνισμός με δώρο δύο αντίτυπα του βιβλίου «Party» της Αθηνάς Πάνου – ΕΛΗΞΕ\nΚαλησπέρα εορταστικά Ανθομελάκια!\nΤι υπέροχο χριστουγεννιάτικη σαιζόν ήταν αυτή που περάσαμε παρέα! Πόσα δώρα δώσαμε! Πόσες ιδέες μοιραστήκαμε! Πόση αγάπη πήραμε από εσάς! Σας ευχαριστούμε πολύ!\nΛίγο πριν κλείσει η χρονιά όμως σας έχουμε ακόμη μία έκπληξη, ακόμα έναν διαγωνισμό που ξέρω ότι θα σας αρέσει πολύ! Οι Εκδόσεις Ψυχογιός ξαναχτυπάνε χαρίζοντας μέσα από το Ανθομέλι ΔΥΟ αντίτυπα του βιβλίου «Party» της γνωστής και αγαπητής food blogger Αθηνάς Πάνου.\nΓια την Αθηνά σας έχουμε μιλήσει πολλές φορές μιας και ήταν από τις πρώτες food bloggers που ξεκινήσαμε να διαβάζουμε και να συμβουλευόμαστε μέσα από το blog της Sugar Buzz αλλά και η πρώτη που γνωρίσαμε από κοντά και μας κέρδισε με το χαμόγελό της και την άμεση και ζεστή προσωπικότητά της.\nΤα βιβλία της, 3 στον αριθμό μέχρι στιγμής (Cupcakes, Cookies, Party), τα έχουμε στην πρώτη γραμμή για κάθε μας κάλεσμα και γιορτή! Το αγαπημένο μας όμως χωρίς αμφιβολία είναι το τελευταίο της που είναι αφιερωμένο στις συνταγές για πάρτυ (παντός είδους)… Xριστουγέννων, γενεθλίων, brunch… για όλα τα γούστα δηλαδή!\nΑπό το χριστουγεννιάτικο κάλεσμα για καφέ που έκανα προχθές στις μαμάδες από το μπαλέτο και φυσικά στις κόρες τους.\nΣυνταγές της έχουμε κάνει στο πάρτυ του Θάνου Star Wars αλλά και στην περσινή χριστουγεννιάτικη γιορτή μας (εννοείται και σε πολλές άλλες περιπτώσεις που δεν έχουμε όμως παραπομπή στο blog) και πάντα οι συνταγές της αφήνουν ευχαριστημένους ακόμα και τους πιο δύσκολους κριτές γιατί είναι προσιτές και εύγεστες χωρίς περιττές φαμφάρες και υλικά που μετά θα μείνουν στο ντουλάπι σας για πάντα!\nΜην καθυστερούμε όμως! Τα βήματα απλά και γνωστά πλέον! Δύο βιβλία, δύο νικητές!!! Αααα, και να σας πω επειδή πολλά δώρα κάνατε αυτές τις ημέρες, αν το κερδίσετε μην το κάνετε δώρο… απολαύστε τη νίκη σας και χαμογελάστε διάπλατα! Αυτό το δώρο είναι για εσάς!\nΜε 210 έγκυρες συμμετοχές, οι νικητές μετά από κλήρωση με το random.org είναι:\n1. Έλενα Αλτάνη\n2. Βέρα Λεβέντη\nΣας ευχαριστώ όλους πάρα πολύ για τις συμμετοχές σας και σύντομα πάλι με καινούργιο διαγωνισμό!\nΒιβλία ενηλίκων που θα σας καθηλώσουν\n30 Δεκεμβρίου 2015 Ρένα Χριστοδούλου Απάντηση\nΑνθομελένιες μου, εγώ δεν θα δηλώσω συμμετοχή γιατί το έχω ήδη και μάλιστα είναι κι εμένα από τα αγαπημένα μου βιβλία, οπότε θα αφήσω την ευκαιρία σε κάποιον άλλο 🙂\nΣας εύχομαι καλή χρονιά, ευτυχισμένο και δημιουργικό το 2016.\n31 Δεκεμβρίου 2015 marronblogger Απάντηση\nΚαλή Χρονιά, Ανθομελένιες Κόρες, μου έχετε λείψει πολύ!\nΓιορτινά Γλυκά Φιλιά <3 <3 <3\n2 Ιανουαρίου 2016 - spoonstories- Απάντηση\nΚαλή Χρονιά κορίτσια!!Να είστε πάντα καλά με τις οικογένειές σας!!Το βιβλίο το έχω οπότε καλή επιτυχία στους υπόλοιπους!!\n2 Ιανουαρίου 2016 Μαρία Έλενα Απάντηση\n3 Ιανουαρίου 2016 Ελπιδα Μοτζακη Απάντηση\n3 Ιανουαρίου 2016 Marian DV Απάντηση\nΕυχαριστούμε πολύ για το γιορτινό δωράκι Ανθομέλια! Καλή επιτυχία σε όλους!\n5 Ιανουαρίου 2016 Αθηνά mummyslittleman Απάντηση\nΥπέροχο δωράκι, πόσο θα το ήθελα!\nPrevious ArticleΤονώνοντας την πίστη στον Άγιο Βασίλη


«Δεν ζητάμε αναδρομικά πίσω το ΕΚΑΣ» | Η Εφημερίδα των Συντακτών\n19°C 15.8°C / 21.9°C\n13°C 11.4°C / 14.9°C\n14°C 11.2°C / 14.3°C\n19°C 17.5°C / 21.2°C\n21°C 21.1°C / 21.8°C\n21°C 20.8°C / 22.9°C\n17°C 15.5°C / 17.3°C\n18°C 16.0°C / 20.4°C\nΟ Αλέξης Τσίπρας, ανακοίνωσε τη σύσταση Ταμείου Κοινωνικής Αλληλεγγύης\nΚΥΒΕΡΝΗΣΗ 22.05.2016, 21:19\n«Δεν ζητάμε αναδρομικά πίσω το ΕΚΑΣ»\nΤο επόμενο διάστημα θα ενισχύσουμε το ελάχιστο εγγυημένο εισόδημα, τα προγράμματα καταπολέμησης της ανεργίας και της ανθρωπιστικής κρίσης είπε ο πρωθυπουργός κατά τη διάρκεια της συζήτησης του πολυνομοσχεδίου για τα φορολογικά μέτρα, ανακοινώνοντας πως θα αποκατασταθεί η αδικία με τα αναδρομικά του ΕΚΑΣ και πως δε θα υλοποιηθεί το «πάγωμα» του ειδικού μισθολογίου.\nΟ Αλέξης Τσίπρας, ανακοίνωσε τη σύσταση Ταμείου Κοινωνικής Αλληλεγγύης στο οποίο θα μπαίνει το πλεόνασμα άνω του στόχου κάθε χρονιά. Το Ταμείο ξεκινάει με κεφάλαιο 700 εκατομμύρια ευρώ και τα χρήματα που θα συγκεντρώνονται θα κατευθυνθούν στην επέκταση του προγράμματος του κατώτατου εγγυημένου εισοδήματος, του προγράμματος ανθρωπιστικής κρίσης, της καταπολέμησης της ανεργίας και της αποκατάστασης της αδικίας με το ΕΚΑΣ.\nΕπί της ουσίας, δεν θα χρειαστεί να επιστρέψουν αναδρομικά χρήματα του ΕΚΑΣ δικαιούχοι που βάσει των νέων κριτηρίων παύουν να δικαιούνται το επίδομα. Τα αναγκαία κονδύλια για την κάλυψη του ποσού αυτού θα εξασφαλιστούν μέσω του Ταμείου Κοινωνικής Αλληλεγγύης.\nΤο Ταμείο θα χρηματοδοτείται από τα μη εγγεγραμμένα έσοδα για τις τηλεοπτικές άδειες, την πάταξη του λαθρεμπορίου καπνικών προϊόντων και την εθελοντική αποκάλυψη εισοδημάτων.\n«Στρατηγικό αδιέξοδο της ΝΔ»\nΟ Αλέξης Τσίπρας από το βήμα της Βουλής, στη συζήτηση του πολυνομοσχεδίου για τα φορολογικά μέτρα, κατηγόρησε για ακραίο πολιτικό σουρεαλισμό τον αρχηγό της αξιωματικής αντιπολίτευσης αναφερόμενος στη θέση που διατύπωσε ο Κυρ. Μητσοτάκης για πλεόνασμα 2% και ρυθμούς ανάπτυξης στο 4%.\nΟι δεσμεύσεις της προηγούμενης κυβέρνησης για τη διετία 2015-2016 αφορούσαν σε μέτρα 7,7 δις. Οι περικοπές σε δαπάνες τι θα αφορούσαν άραγε;\n— Alexis Tsipras (@atsipras) 22 Μαΐου 2016\nΤι έγινε κύριε Μητσοτάκη; Να μη φεύγουμε ακόμα; Να περιμένουμε ως το 2017;», είπε ο Αλέξης Τσίπρας και πρόσθεσε: «Βγήκε ο κ. Σταμάτης και σας έκαψε τα σενάρια και το αίτημα για εκλογές. Είπε την άνοιξη του 2017 θα γίνουν εκλογές. Μας έδωσε έναν ακόμη χρόνο. Σαν πολύ δε ξεχειλώθηκε αυτή η παρένθεση; Κύριε Μητσοτάκη βάλτε το καλά στο μυαλό σας. Στα έδρανα αυτά θα κάθεστε μέχρι το Σεπτέμβρη του 2019 και μετά για μια τουλάχιστον τετραετία. Όσο επιμένετε να άγεστε και να φέρεστε από τους ακραίους στο κόμμα σας και από τη διαπλοκή, δεν πρόκειται να καταφέρετε να μας κερδίσετε».\n«Ταυτίζεστε με τις χειρότερες των θέσεων των δανειστών»\nΟ Αλέξης Τσίπρας κατηγόρησε τον αρχηγό της αξιωματικής αντιπολίτευσης για ταύτιση με τις χειρότερες θέσεις των δανειστών επισημαίνοντας πως η αναφορά του στο θέμα του χρέους απηχεί «την σταθερή θέση του κ. Σόιμπλε ότι το πρόβλημα δεν είναι το χρέος».\n«Παίρνουμε τις τελευταίες δύσκολες αποφάσεις»\n«Σήμερα κλείνουμε έναν μεγάλο και δύσκολο κύκλο. Σήμερα παίρνουμε τις τελευταίες δύσκολες αποφάσεις», ανέφερε στο κλείσιμο της ομιλίας του ο πρωθυπουργός Αλέξης Τσίπρας, μιλώντας στην εθνική αντιπροσωπεία.\n«Αποδείξαμε ότι ξέρουμε να τηρούμε τις κόκκινες γραμμές και να κατανέμουμε δίκαια τα βάρη. Αύριο όμως θα κληθούμε να κατανείμουμε δίκαια και όσα θα έχει την δυνατότητα να προσφέρει μια ανάπτυξη με κοινωνικό πρόσημο», πρόσθεσε ο πρωθυπουργός.\nΤα μέτρα και η συμφωνία\nΟ πρωθυπουργός αναφερόμενος στα δύσκολα μέτρα που ψηφίζονται από τη Βουλή υπογράμμισε ότι στη δύσκολη συμφωνία του περασμένου καλοκαιριού που ψηφίστηκε και από τη ΝΔ, και από το ΠΑΣΟΚ και από το Ποτάμι, υπήρχαν συγκεκριμένες δεσμεύσεις. «Δώσαμε μάχη για να δίνει προοπτική αυτή η συμφωνία», είπε ο Α. Τσίπρας και πρόσθεσε ότι αυτά που ψηφίζει η Βουλή είναι στο πλαίσιο εκείνης της συμφωνίας.\n«Καταφέραμε να ακυρώσουμε πολλές από τις καταστροφικές δεσμεύσεις των κυβερνήσεων Σαμαρά και Βενιζέλου που συγκροτούσαν την 5η αξιολόγηση που δεν έκλεισε ποτέ», είπε ο Αλέξης Τσίπρας και κατήγγειλε ότι οι στόχοι του προηγούμενου προγράμματος καταδίκαζαν τη χώρα σε ανελέητη λιτότητα θυμίζοντας τα υψηλά πλεονάσματα που προέβλεπε το πρόγραμμα της προηγούμενης κυβέρνησης. Για απύθμενο θράσος κατηγόρησε τη ΝΔ ο πρωθυπουργός αναφερόμενος στην κριτική της για τους έμμεσους φόρους και κατήγγειλε ότι σήμερα προχωρά σε μια εκστρατεία ψεύδους και παραπληροφόρησης αν και είχε αναλάβει δεσμεύσεις για μέτρα 7,7 δισ. ευρώ τη διετία 2015-2016.\n«Από μνήμη δεν τα πάτε καλά. Αλλά από θράσος, έχετε περίσσευμα. Λέτε ότι η κυβέρνηση βάζει φόρους, αντί να περικόψει δαπάνες. Υπονοώντας δηλαδή ότι μια κυβέρνηση της ΝΔ θα επέλεγε αποκλειστικά το δεύτερο δρόμο», ανέφερε ο πρωθυπουργός και πρόσθεσε: «Με τις δεσμεύσεις που εσείς είχατε, τι μέτρα θα παίρνατε, αν παραμένατε το Γενάρη του 2015 στη κυβέρνηση: 'Αμεσα 2 δισ. επειδή πέσατε έξω στο στόχο του 2014, μέτρα ύψους 2 δισ. για να επιτευχθεί ο στόχος του πλεονάσματος για το 2015, άλλα 3,7 δισ. για να πιάσετε τον στόχο του 2016. Σύνολο μέτρων 7,7 δισ. . Μόνο για τη διετία 2015-2016». Ο πρωθυπουργός κάλεσε τη ΝΔ να απαντήσει αν θα κάλυπτε το κενό των 7,7 δισ. περικόπτοντας δαπάνες. «Θα μειώνατε στο μισό τους μισθούς και τις συντάξεις του δημοσίου; Θα κλείνατε σχολεία και νοσοκομεία; Τι θα κάνατε; Η αλήθεια είναι ότι και μισθούς και συντάξεις θα κόβατε και απολύσεις θα κάνατε αλλά και νέους φόρους θα επιβάλλατε. Γιατί αλλιώς τα 7,7 δισ. δεν βγαίνουν», είπε ο πρωθυπουργός και τόνισε ότι είναι γνωστή η συνταγή της ΝΔ «και περικοπή δαπανών, και φόροι, και υιοθέτηση των πιο ακραίων θέσεων των δανειστών».\nΚΥΒΕΡΝΗΣΗ 07.01.2018, 19:31\nΠολυνομοσχέδιο και αξιολόγηση στο υπουργικό της Δευτέρας\nΣυνεδριάζει το πρωί της Δευτέρας το υπουργικό συμβούλιο υπό τον Αλ. Τσίπρα με αντικείμενο το πολυνομοσχέδιο με τα προαπαιτούμενα που θα κατατεθεί στη Βουλή. Μεταξύ άλλων στο επίκεντρο θα βρεθούν η αξιολόγηση...\nΚΥΒΕΡΝΗΣΗ 18.05.2017, 21:51\nΤσίπρας: «Δεν θα διαψεύσουμε τον ελληνικό λαό»\nΟ πρωθυπουργός υποστήριξε πως τον Μάη του 2019 η χώρα θα διανύει έναν ολόκληρο χρόνο εκτός μνημονίων. Παραδέχθηκε πως το νομοσχέδιο με τα μέτρα και τα αντίμετρα θα έχει «δυσκολίες», ωστόσο τόνισε πως παράλληλα...\nΚΥΒΕΡΝΗΣΗ 10.05.2017, 09:56\nΈμφαση στην Πρωτοβάθμια Φροντίδα Υγείας\nΟ πρωθυπουργός, μετά τη χθεσινή επίσκεψή του στο υπουργείο Παιδείας και την προαναγγελία για επέκταση του ολοήμερου δημοτικού σε όλα τα σχολεία, σήμερα από την Θεσσαλονίκη, ανακοίνωσε τη δημιουργία 14 Κέντρων...\nΚΥΒΕΡΝΗΣΗ 20.05.2016, 09:15\nΣτην Κωνσταντινούπολη μία ημέρα πριν το Eurogroup\nΣτην τελική ευθεία για την ολοκλήρωση των προαπαιτούμενων ενεργειών και το κλείσιμο της αξιολόγησης, βρίσκεται η κυβέρνηση. Το πρωί του Σαββάτου θα εισαχθεί στην Ολομέλεια της Βουλής το πολυνομοσχέδιο και την...\nΚΥΒΕΡΝΗΣΗ 20.07.2015, 14:54\nΣτη μάχη της καταπολέμησης της φοροδιαφυγής ρίχνεται η κυβέρνηση\nΤο βάρος στην καταπολέμηση της φοροδιαφυγής ρίχνει η κυβέρνηση επιδιώκοντας την επιτάχυνση των διαδικασιών. Άμεσα στη Βουλή νομοσχέδιο για την εθελούσια αποκάλυψη καταθέσεων στην Ελλάδα και στο εξωτερικό.


Babadan, Αργυρούπολη - Κριτικές εστιατορίων - Tripadvisor\n12 κριτικές#48 από 54 εστιατόρια (Αργυρούπολη)€€ - €€€Ελληνική\nΓερουλάνου 50, Αργυρούπολη 164 52 Ελλάδα+30 21 0993 0009Ιστότοπος+ Προσθήκη ωρών\nΝο 27 από 30 Ελληνική - Αργυρούπολη\nΝο 48 από 54 Εστιατόρια - Αργυρούπολη\nΔεν υπάρχουν ακόμα αρκετές βαθμολογίες για το φαγητό, την εξυπηρέτηση, τη σχέση ποιότητας/τιμής ή την ατμόσφαιρα στο εστιατόριο Babadan, Ελλάδα. Γίνετε ένας από τους πρώτους που θα γράψει κριτική!\nΓερουλάνου 50, Αργυρούπολη 164 52 Ελλάδα\n+30 21 0993 0009\nΜετρια φαγητα απαραδεκτη καθυστερηση. Λιγο κιτς διακοσμος με περιορισμενο μενου και μετρια εως κακη ποιοτητα φαγητου.\nΠαραγγείλαμε 5 XL πιτες όπως αναφεροταν στο efood.. τα φαγητά ήρθαν μετά από μιάμιση ώρα.. οι πίτες ήταν κλασικού μεγέθους απ' τις δικές μου έλειπε υλικό που είχα ζητήσει.. από θέμα ποιότητας δεν έφαγα κάτι διαφορετικό απ' τα υπόλοιπα... Κατάστημα Χαλκίδας\nΕφτιαχνε μια ceasars υπεροχη τεραστια χορταστικη και πολυ γευστικη..Την επιλεγαμε συνεχεια. Παραγγειλαμε την προηγουμενη εβδομαδα και καταλαβαμε οτι την μικρυνε..Ειπαμε οτι μπορει να ετυχε.. Πηραμε παλι και εχθες και ηταν ακριβως η μιση ποσοτητα και φτωχη και σε υλικα αλλα και σε μεγεθος..το μισο μπωλ...... αλλα η τιμη ιδια 7,20€ Κριμα παιδια..Περισσότερα\nΤέλειο μαγαζί και τέλειο περιβάλλον.Το προσωπικό αξίζει 10 αστέρια 🌟 ο Γιάννης και ο Βασίλης πάντα με το χαμόγελο στα χείλη και πάντα να μας εξυπηρετήσουν το καλύτερο δυνατόν όπως και η κυρία στην κουζίνα που δυστυχώς δεν γνωρίζω το όνομά της (κακώς βέβαια,κάτι που...πρέπει να έχουμε στα υπόψιν μας για την επόμενη φορά).Ένα μέγαλο μπράβο σε όλους σας και σας ευχαριστούμε για την τόσο θερμή εξυπηρέτηση.Είστε οι καλύτεροι.Περισσότερα\nΟι μάσκες δεν είναι για το πηγούνι. Ο "υπευθυνος" απαντησε με θρασσος οτι ειναι δικη του αποφαση, επειδη ζεσταινονται στην κουζινα. Υπαρχουν κανονισμοι για την λειτουργια της εστιασης, ΤΗΡΗΣΤΕ ΤΟΥΣ! Δεν ειναι επιλογη του καθε μαγαζατορα! μονο με προστιμα καταλαβαινετε;\nΚεμπάπ απ τα λίγα...\nΕξαιρετικό κεμπάπ, εξαιρετικός γύρος, εξαιρετική ποιότητα, εξαιρετικό προσωπικό, κανονικές τιμές. Τι άλλο μπορεί να θέλει κάποιος για να απολαύσει το μεσημεριανό του ή το βραδυνό του, με την παρέα του; Αξίζει τα λεφτά του. Απολαμβάνεις την κάθε σου στιγμή!\nΈνας καθαρός χώρος με ωραία διακόσμηση και γρήγορο σέρβις ήταν τα πρώτα που προσέξαμε όταν το επισκεφθηκαμε. Οι μερίδες μεγάλες με σχετικά καλές τιμές μα το φαγητό λίγο αδιάφορο τελικά . Δεν είμαι βέβαιη πως θα το επέλεγα ξανά.\nΤο καλύτερο κεμπάπ της περιοχής!\nΕξαιρετικό κεμπάπ (ειδικά το κασερλί), που το απολαμβάνεις χωρίς να φοβάσαι ότι θα πέσει σαν "βόμβα" στο στομάχι σου. Μεγάλες μερίδες σε όλα, ωραίες σαλάτες, φανταστικές τηγανητές πατάτες. Οι τιμές απολύτως λογικές. Μοναδικό αλλά πολύ σοβαρό μειονέκτημα το κάπνισμα μέσα στον κλειστό χώρο.\nΌμορφος χώρος με πολύ γρήγορη και ευγενική εξυπηρέτηση. Οι μερίδες μεγάλες και γευστικές. Οι τιμές ανταποκρίνονται σε αυτά που προσφέρει.\nΠραγματικά εξαιρετικό κεμπάπ!\nΞεχωρίζει από τα συνηθισμένα σουβλατζίδικα γιατί πραγματικά έχει ανατολίτικο αέρα. Το κεμπάπ του είναι θεϊκό, ενώ αν σας αρέσουν οι πιο βαριές γεύσεις (παστουρμάς κλπ.), υπάρχει αρκετά μεγάλη ποικιλία. Πολύ νορμάλ τιμές.\nΛάβετε γρήγορα απαντήσεις από το προσωπικό του Babadan και από προηγούμενους επισκέπτες.


Η ΙΣΤΟΡΙΚΗ ΑΓΙΑ ΣΚΕΠΗ ΔΙΚΑΙΟΥΤΑΙ ΝΑ ΕΧΕΙ ΤΟΝ ΔΙΚΟ ΤΗΣ ΧΩΡΟ ΠΟΛΙΤΙΣΤΙΚΩΝ ΕΚΔΗΛΩΣΕΩΝ\nΤοπικά νέαΤετάρτη , 5 Φεβρουαρίου 2020\nτου Αθανάσιου Κούτρα\nH Αγία Σκέπη ήταν και παραμένει ένα ισχυρό τοπόσημο της περιοχής Παπάγου.\nΧτισμένη στο ήσυχο λοφάκι της, σε μικρή απόσταση απ την πολύβουη Μεσογείων, κοιτάζει τη μεγάλη πόλη και ταυτόχρονα καλωσορίζει τον επισκέπτη στο κομμάτι του Δήμου Παπάγου-Χολαργού, που εκτείνεται ανατολικά και νοτιοανατολικά μέχρι τον Υμηττό.\nΞεκινώντας απ τα παιδικά μας χρόνια, όταν ήταν και η μοναδική εκκλησία για τους Παπαγιώτες, η Αγία Σκέπη σήμαινε κυριακάτικη λειτουργία, σχολικό εκκλησιασμό, μεγαλοβδομαδιάτικη κατάνυξη και βέβαια σηματοδοτούσε τα μυστήρια που σφραγίζουν τις ανθρώπινες πορείες: βαφτίσεις, γάμους, κηδείες , μνημόσυνα.\nΠανέμορφη όπως ήταν κι επιβλητική, άρχισε να προσελκύει ζευγάρια που έρχονταν από μακριά για να χορέψουν τον Ησαια στου Παπάγου. Πάντα μας έκανε περήφανους η Αγία Σκέπη, εκτός του ότι μας σκέπαζε με τη Χάρη της.\nΣήμερα δεν είναι πια ο μοναδικός χώρος προσευχής και κατάνυξης. Οι ανάγκες των ολοένα αυξανόμενων δημοτών οδήγησαν στο χτίσιμο κι άλλων εκκλησιών, παρ όλα αυτά, η Σκέπη, έχει πάντα τη θέση της στην καρδιά κυρίως των μεγαλυτέρων από μας.\nΌμως υπάρχει κάτι που φέρνει μια αμηχανία και δημιουργεί ερωτηματικά. Η εκκλησία αυτή έχει μείνει μόνη ανάμεσα σ όλες τις άλλες που δεν διαθέτει τον απαραίτητο χώρο για συγκεντρώσεις των ενοριτών της. Στερείται δηλαδή τον χώρο εκείνο που θα φιλοξενήσει μια συζήτηση, μια ομιλία, μια παρουσίαση και γενικότερα τις πολιτιστικής φύσεως εκδηλώσεις των δημοτών υπό την αιγίδα της εκκλησίας. Ατομα μεγαλύτερων ηλικιών και, γενικά, όσοι έχουν το ναό στην ζωή τους , απολαμβάνουν ιδιαίτερα κι αυτό το κομμάτι της δράσης του που έχει να κάνει με την πνευματική κοινωνικοποίηση.\nΟ φυσικός χώρος για τη δημιουργία αυτού που περιγράφουμε υπάρχει άφθονος. Το μεγάλο προαύλιο της εκκλησίας δίνει τη δυνατότητα δημιουργίας μιας όμορφης και λειτουργικής κατασκευής. Μένει να παρθεί η απόφαση και να γίνει το πρώτο βήμα. Κι εδώ, θάπρεπε όλοι μας και η δημαρχιακή αρχή αλλά και οι δημότες να επιμείνουμε λίγο περισσότερο. Να εστιάσουμε σ αυτήν την έλλειψη και να την γιατρέψουμε το συντομότερο.\nΗ ιστορική Αγία Σκέπη μας δικαιούται να έχει όλα όσα της αξίζουν. Μας φρόντισε και μας φροντίζει, ας της δείξουμε λοιπόν κι εμείς την ευγνωμοσύνη μας προσφέροντάς της...το αυτονόητο.


60 εκατ Τούρκοι έτοιμοι για σύρραξη μετά από φήμες για νοθεία: Σε 36ωρη επιστράτευση κάλεσε οπαδούς/ψηφοφόρους ο Μ.Ιντζέ: Eρντογάν τελείωσες! - Hellas-Now\n60 εκατ Τούρκοι έτοιμοι για σύρραξη μετά από φήμες για νοθεία: Σε 36ωρη επιστράτευση κάλεσε οπαδούς/ψηφοφόρους ο Μ.Ιντζέ: Eρντογάν τελείωσες!\n24 Ιουνίου 2018 7 Mins Read Διεθνή\n60 εκατ Τούρκοι προσέρχονται στις κάλπες σε λίγες ώρες μέσα σ’ ένα κλίμα φοβερής πόλωσης και εμφυλιοπολεμικού κλίματος ενώ πλέον εκφράζονται σοβαρές και ανοιχτές πληροφορίες για επικείμενη νοθεία στις εκλογές με τον Ερντογάν. Και το ερώτημα είναι τ θα συμβεί αν όντως επιβεβαιωθούν οι φόβοι. Κεμαλιστές εναντίον Ερντογανικών/ισλαμιστών σε μια μάχη επιβίωσης. Ο Μ.Ιντζέ συγκέντρωσε πριν λίγο 5 εκατ Τούρκους έτσι «για πλάκα».\nΟ Μουχαρέμ Ιντζέ κάλεσε πριν λίγο σε 36ωρη επιστράτευση τους οπαδούς του κόμματος και ψηφοφόρους για το ενδεχόμενο νοθείας, ενώ διαμήνυσε επίσης του Ερντογάν «εγώ δεν είμαι τερματοφύλακας, είμαι επιθετικός».\nΤο βασικό μήνυμα του Μουχαρέμ Ιντζέ στην τελευταία ομιλία σήμερα ήταν το «Ερντογάν τελείωσες!», αντιδρώντας βέβαια στη διακοπή της ομιλίας του από 3 κανάλια εθνικής εμβέλειας, προκειμένου να μεταδώσουν την ομιλία του Ερντογάν την ίδια ώρα.\n«Θα μηνύσω τις τηλεοράσεις που έκοψαν τη δική μου ομιλία για να μεταδώσουν του Ερντογάν. Ερντογάν τελείωσες!», είπε χαρακτηριστικά ο Μουχαρέμ Ιντζέ.\nΉταν η τελευταία προεκλογική ομιλία του υποψήφιου του Ρεπουμπλικανικού Λαϊκού Κόμματος για την προεδρία της χώρας. Ο Ιντζέ έκανε λόγο για 5 εκατομμύρια κόσμο στην ομιλία του, πάντως και οι εικόνες που μεταδόθηκαν από την τηλεόραση έδειχναν μεγάλη κοσμοσυρροή.\nΌταν άρχισε την ομιλία του ο Τούρκος πρόεδρος στη συνοικία Μπεϋλίκντουζού δεν είχε ακόμη τελειώσει την ομιλία του στο Μάλτεπε της Κωνσταντινούπολης ο Ιντζέ και τότε 3 εθνικής εμβέλειας κανάλια (CNN Türk, NTV, ATV) διέκοψαν να μεταδίδουν την ομιλία Ιντζέ για να μεταδώσουν του Ερντογάν.\nΤο αντιλήφθηκε ενώ μιλούσε ο Ιντζέ και από το βήμα προειδοποίησε τα κανάλια ότι θα τους κάνει μήνυση μετά από αυτό. Στη συνέχεια τα κανάλια έδειχναν και τις δύο ομιλίες και έδιναν φωνή πότε στον έναν πότε στον άλλον, εναλλάξ.\nΛίγες ώρες πριν από την «μητέρα των μαχών στην Πόλη» και τις προεδρικές εκλογές στην Τουρκία και είναι η πρώτη φορά που κανείς δεν μπορεί να προβλέψει το αποτέλεσμα ξεκάθαρα. Η αγωνία και η πόλωση βρίσκονται στο αποκορύφωμά της.\nΗ νίκη του Ρετζέπ Ταγίπ Ερντογάν από τον πρώτο γύρο δεν είναι διασφαλισμένη και αν οι εκλογές οδηγηθούν σε δεύτερο γύρο, τα πράγματα θα είναι ακόμη πιο δύσκολα για τον Ερντογάν καθώς θα συνασπιστούν όλα τα κόμματα της αντιπολίτευσης εναντίον του. Και το ποσοστό τους με βάση τις δημοσκοπήσεις θα είναι αρκετό να ξεπεράσει το 50%.\nΤο κλίμα έχει ανατραπεί και ανάμεσα στο λαό.\nΠρώτη φορά υποστηρικτές του Ταγίπ Ερντογάν μιλούν για την κακή κατάσταση της οικονομίας και ότι μπορεί να επηρεάσει το αποτέλεσμα και δεν διστάζουν να δηλώσουν ότι θα ψηφίσουν το νέο πρόσωπο, τον Μουχαρέμ Ιντζέ, που ‘τα λέει και ωραία’.\nΗ τιμή του κρεμμυδιού έγινε θέμα στα μέσα κοινωνικής δικτύωσης έπειτα από ένα tweet του ηγέτη του Κόμματος Ευημερίας, Τεμέλ Καραμολάογλου, που έγραφε:\n«Το δολάριο είναι 4,75 λίρες, το κρεμμύδι 6,95».\nΤο τουίτ αυτό αναπαράχθηκε πάνω από 15.000 φορές. Η τιμή του κρεμμυδιού αυξήθηκε κατά 212% λόγω πληθωρισμού και ο κόσμος δεν μπορεί να αγοράσει κρεμμύδια, πατάτες και άλλα βασικά τρόφιμα λόγω των αυξήσεων.\nΤουρκία: »Πόρτα» σε Ευρωπαίους βουλευτές- παρατηρητές των εκλογών λόγω των πολιτικών τους απόψεων\nΤην είσοδο στην Τουρκία δύο Ευρωπαίων Βουλευτών, ενός Γερμανού και ενός Σουηδού, που επρόκειτο να παρακολουθήσουν ως διεθνείς παρατηρητές, τις προεδρικές και βουλευτικές εκλογές της Κυριακής, αρνήθηκε η Άγκυρα.\nΟ Γερμανός βουλευτής Αντρέι Χούνκο, του κόμματος Die Linke, επρόκειτο να συμμετάσχει στην ομάδα παρατηρητών των βουλευτικών και προεδρικών εκλογών για λογαριασμό του Οργανισμού για την Ασφάλεια και τη Συνεργασία στην Ευρώπη.\nΌμως, ενώ ετοιμαζόταν να επιβιβαστεί σε αεροπλάνο στη Βιέννη, ο Τούρκος αντιπρόσωπος του ΟΑΣΕ ενημέρωσε τον οργανισμό ότι η είσοδος στην τουρκική επικράτεια δεν του επιτρέπεται, είπε ο Γερμανός βουλευτής.\n«Υπό την ιδιότητα του βουλευτή της γερμανικής Μπούντεσταγκ και μέλους της κοινοβουλευτικής συνέλευσης του Συμβουλίου της Ευρώπης, συμμετείχα στην επιτήρηση σχεδόν όλων των εκλογικών αναμετρήσεων στην Τουρκία» επισήμανε ο Χούνκο.\nΚαι στον Σουηδό βουλευτή των Οικολόγων-Πρασίνων Τζαμπάρ Αμίν, που είχε ήδη φθάσει στο αεροδρόμιο της Κωνσταντινούπολης, οι τουρκικές αρχές αρνήθηκαν την είσοδό του στη χώρα.\n«Όταν έφθασα στον έλεγχο των διαβατηρίων, οι υπηρεσίες πληροφοριών με περίμεναν. Μου πήραν το διαβατήριο και με οδήγησαν σε μια άλλη περιοχή. Πέντε λεπτά αργότερα, οι αξιωματούχοι των υπηρεσιών πληροφοριών ήρθαν και μου είπαν ότι είχαν λάβει εντολές από ανώτερα στελέχη», εξήγησε ο ίδιος σε δηλώσεις του στο σουηδικό πρακτορείο ειδήσεων TT.\nΟ Σουηδός βουλευτής επισήμανε ότι δεν τον ενημέρωσαν για τους λόγους της απαγόρευσης εισόδου στην Τουρκία, όμως οι τουρκικές αρχές τον πληροφόρησαν ότι προσπαθούν να τον βάλουν στην επόμενη πτήση για Στοκχόλμη.\nΣύμφωνα με μια επιστολή που περιήλθε στη γνώση του Γαλλικού Πρακτορείου, ο ΟΑΣΕ εξέφρασε την «απογοήτευσή του» καταγγέλλοντας το γεγονός ότι μέλη της αποστολής των παρατηρητών εμποδίστηκαν να εισέλθουν στην Τουρκία λόγω των «πολιτικών απόψεών τους που διατύπωσαν δημοσίως».\nΠαράλληλα, ΟΑΣΕ και Γερμανικό ΥΠΕΞ βρίσκονται από κοινού σε επαφή με την Τουρκία, προκειμένου να ζητήσουν «την άρση της απαγόρευσης εισόδου» σε βάρος του Γερμανού βουλευτή.\nΧθες η ηγέτης του αντιπολιτευτικού κόμματος, Καλό Κόμμα, Μεράλ Ακσενέρ, κατήγγειλε δημοσίως μέσω twitter το γαμπρό του Ερντογάν και υπουργό Ενέργειας της χώρας, Μπεράτ Αλμπαϋράκ, ότι έδωσε εντολή στο κρατικό πρακτορείο ειδήσεων ‘Αναντολού’ που θα μεταδίδει την Κυριακή τα αποτελέσματα των εκλογών, μετά τις 21.30 το βράδυ να ανακηρύξει νίκη του Τούρκου προέδρου 53%, ενώ ακόμη η καταμέτρηση θα συνεχίζεται.\nΣήμερα ο αρχηγός της αξιωματικής αντιπολίτευσης και πρόεδρος του κόμματος Ρεπουμπλικανικό Λαϊκό Κόμμα, Κεμάλ Κιλιτσντάρογλου, κατέθεσε μήνυση κατά του τουρκικού πρακτορείου ‘Αναντολού’, επειδή χθες σε εκπομπή του τουρκικού καναλιού TVNET πέρασε κάρτα του ‘Αναντολού’ με αποτελέσματα εκλογών 2018. Η κάρτα έγραφε τα εξής ποσοστά: Ερντογάν 53%, Ιντζέ 26%, Ακσενέρ 12%, Ντεμιρτάς 7%\nΤο γεγονός προκάλεσε μεγάλη συζήτηση στα μέσα κοινωνικής δικτύωσης, μέχρι που ανάγκασε το ανάγκασε το διευθυντή του ‘Αναντολού’ να προβεί σε δήλωση, λέγοντας ότι σε όλες τις εκλογές γίνονται προηγουμένως τεστ με τα αποτελέσματα. Το συγκεκριμένο κανάλι ζήτησε –όπως είπε- από το ‘Αναντολούν να κάνουν αυτή τη δοκιμή για να τα εφαρμόσει στις οθόνες του.\nΠάντως, σε άρθρο του ο δημοσιογράφος Καντρί Γκιουρσέλ γράφει ότι το σενάριο που φοβάται περισσότερο η αντιπολίτευση είναι οι παρεμβάσεις του ‘Αναντολού’ στα αποτελέσματα.\nΦοβάται δηλαδή ότι το κρατικό πρακτορείο ειδήσεων θα ανακοινώσει ότι ο Ερντογάν εκλέγεται από τον πρώτο γύρο, ενώ ακόμη θα γίνεται καταμέτρηση. Μετά θα κάνει ομιλία ενώ θα καταμετρούνται ακόμη οι ψήφοι.\nΕκείνη την ώρα, όπως ισχυρίζεται, θα έχουν την ευκαιρία να κάνουν νοθεία. Αν οι παρατηρητές και οι εφορευτικές επιτροπές εγκαταλείψουν τις κάλπες θα μπορέσουν να κάνουν νοθεία.\nΓίνονται μεγάλες προσπάθειες ώστε να μην γίνει νοθεία και τα κόμματα της αντιπολίτευσης συσκέπτονται συνεχώς για το θέμα. Μάλιστα σε 30 χιλιάδες κάλπες παρατηρήθηκαν προβλήματα, ειδικά στην περιοχή Σανλιούρφα της ΝΑ Τουρκίας. Ιδρύθηκε επίσης το Συντονιστικό Κέντρο Ασφάλειας των Εκλογών\nİstanbul – Erdoğan’ın “5 milyon kişi gelecek dediler 500 kişi bile yoktu” dediği Muharrem İnce'nin İstanbul mitingi pic.twitter.com/XP2fJxZYQn\n— Qestuka (@Qestuka) 23 Ιουνίου 2018\n🇹🇷🇹🇷🇹🇷Muharrem İnce'nin İstanbul Maltepe mitingi pic.twitter.com/taNvTA0hBb\n— Angel55 (@Angel556Angel55) 23 Ιουνίου 2018\nέτοιμοι νοθεία σύρραξη τούρκοι φήμες


2 μηνων το πρώτο εμβόλιο.. - Θέματα Υγείας - Ιατρικά - Mammyland\nΑπό M@mmy, 8 Νοεμβρίου in Θέματα Υγείας - Ιατρικά\nΝα σου ζησει η μπεμπου σου! Και γω έχω μια ζουμπουρλου 4 μηνων. Στους 2 μήνες πήγαμε κ μεις για το πρωτο μας εμβόλιο. Pentavac λέγεται. Και στους 3 μήνες κι άλλο και την Δευτέρα το επαναληπτικό του Pentavac. Και τις δύο φορές η μόνη παρενέργεια που είχαμε ήταν που κοιμόταν λίγο παραπάνω απ ότι συνήθως. Όχι κάτι τρομερό όμως. Όλα καλα!\nΠόσιμο δεν είναι αυτό? Νομίζω αν θηλαζεις δεν κάνεις το εμβόλιο της γαστρεντεριτιδας..\nΝα μην αγχώνεσαι καθόλου!\nΈτσι απο μικρά τα ξεκινάνε για να είναι καλυμμένα στις σοβαρές ασθένειες.\nΠροσωπικά τα παιδιά μου, ούτε πυρετό δεν ανέβασαν στα εμβόλια.\nΚαλή αρχή και να είναι γερή όλη της την ζωή.\nΑπό Πλατανακη Δεσποινα · Δημοσίευση πριν 1 λεπτό\nΑπό Mellenaki · Δημοσίευση πριν 3 λεπτά\nΑπό ΜαριαΧ · Δημοσίευση πριν 23 λεπτά\nΧρησιμοποιεί ς τεστακια ωορρηξίας? εμένα είναι η πρώτη μου φορά κ δεν ξέρω κ πολλά πολλά.ευχομσι να έχουμε καλά αποτελέσματα


8 βήματα για μια καλύτερη ποιότητα ζωής | Tsouk.gr\nΗ επίτευξη των προσωπικών μας στόχων είναι σίγουρα μεγάλη υπόθεση. Ωστόσο, στην περίπτωση που δεν τα καταφέρουμε, αυτό θα αποτελέσει ένα μεγάλο πλήγμα για το εγώ μας. Φυσικά στη ζωή μας πάντα θα υπάρχουν αποτυχίες που θα μας κάνουν να νιώθουμε αδύναμοι και χωρίς κίνητρα.\nΌταν τα πράγματα αρχίζουν να μην πηγαίνουν όπως τα θέλουμε, θα ξεκινήσουμε να βιώνουμε αυτή την έλλειψη ελέγχου, κάτι που είναι πολύ θλιβερό. Ευτυχώς τα προβλήματα αυτά επιδέχονται επίλυση και μπορούμε να διορθώσουμε αυτές τις αδυναμίες βήμα βήμα κάθε φορά.\n1. Μάθε να αποδέχεσαι τον εαυτό σου και να δίνεις σε αυτόν λίγο περισσότερη αξία!\nΚάθε χαρακτηριστικό που διαθέτουμε έχει κάτι το θετικό και κάτι το αρνητικό. Αν είσαι άτομο το οποίο δεν τα παρατάει εύκολα κάποιοι μπορεί να σε θεωρήσουν πεισματάρη. Αν είσαι φιλόδοξος, άλλοι μπορεί να σε χαρακτηρίσουν άπληστο ενώ αν είσαι ταπεινός μπορεί να σου πουν ότι έχεις έλλειψη φιλοδοξίας.\nΌλα αυτά εξαρτώνται από το πλαίσιο και την κατάσταση στην οποία βρισκόμαστε ενώ σημαντικό ρόλο παίζει και το περιβάλλον μας είτε το οικογενειακό είτε το φιλικό.\nΈχουμε το δικό μας όραμα για τον εαυτό μας, ενώ οι άλλοι έχουν μια διαφορετική αντίληψη και η αλήθεια είναι κάπου στη μέση.\nΤο σημαντικό είναι να είμαστε εντάξει με τον εαυτό μας και όχι να γίνουμε κάποιος άλλος μόνο και μόνο για να μας θαυμάζουν κάποιοι άλλοι. Προσπαθώντας να εντυπωσιάσουμε τους πάντες εγκαταλείπουμε σταδιακά τον εαυτό μας και αυτό είναι ό,τι πιο θλιβερό. – ποιότητα ζωής\n2. Μάθε πώς να διαχειρίζεσαι τα οικονομικά σου!\nΑν νιώθουμε άγχος λόγω των κακών οικονομικών μας υπάρχουν 2 λύσεις. Μπορούμε να βρούμε τρόπους να εξοικονομήσουμε περισσότερα χρήματα, να ζητήσουμε αύξηση στη δουλειά και να δούμε τα έξοδα μας. Με βάση το τελευταίο μπορούμε να υπολογίσουμε τον ημερήσιο προϋπολογισμό μας.\n3. Συνηδειτοποίησε που στέκεσαι και τι αξίζεις!\nΣαφώς και η αξία μας δεν μετριέται με το πόσα χρήματα βγάζουμε από την δουλειά μας. Ωστόσο τα χρήματα είναι μια μορφή ανταμοιβής και χρησιμεύει ως απτή απόδειξη για τις γνώσεις και την επιδεξιότητα μας που τόσο πολύ υποτιμούνται. – ποιότητα ζωής\nΈτσι όταν νιώσουμε την έλλειψη ελέγχου, καλό είναι να επικεντρωθούμε σε κάτι που μπορεί να μετρηθεί όπως τα χρήματα που βγάζουμε, προκειμένου να επανέλθει η εμπιστοσύνη στον εαυτό μας.\nΑυτή δεν είναι σίγουρα μια συνηθισμένη πρακτική αλλά έτσι μπορούμε ανά πάσα στιγμή να ξέρουμε που στεκόμαστε σε μία μέση κλίμακα, να γνωρίζουμε την αξία μας. Φυσικά αυτό δεν σημαίνει ότι είμαστε περισσότερο ή λιγότερο επιτυχημένοι από κάποιους άλλους καθώς γνωρίζουμε ότι κάποιοι άνθρωποι έχουν γεννηθεί με περισσότερα υλικά αγαθά, οπότε είναι και πολύ πιο εύκολο για αυτούς να εδραιωθούν στον εργασιακό τομέα.\nΕξάλλου όταν ξέρεις που βρίσκεσαι, ξέρεις και από πού ξεκινάς και μέχρι που μπορείς να φτάσεις.\n4. Πρόσθεσε περισσότερη οργάνωση στη ζωή σου!\nΌταν αισθανόμαστε μια έλλειψη ελέγχου στη ζωή μας καλό είναι να ξεκινήσουμε να οργανώνουμε ό,τι μπορούμε. Πέρα από τα οικονομικά, μπορούμε να αναδιοργανώσουμε το σπίτι μας και το καθημερινό μας πρόγραμμα. Όταν βρισκόμαστε στο πλαίσιο μιας οργάνωσης της ζωής μας, νιώθουμε πολύ καλύτερα και τις πολλές υποχρεώσεις και τα προβλήματα τα βλέπουμε με πιο αισιόδοξη ματιά. – ποιότητα ζωής\nΜε άλλα λόγια καλό θα ήταν να παρακολουθούμε τις υποχρεώσεις μας πιο επιμελώς, έτσι ώστε να είμαστε πιο ήρεμοι και να μπορούμε να έχουμε καλύτερο έλεγχο πάνω στις ευθύνες μας.\nΩστόσο δεν πρέπει να το παρακάνουμε με την οργάνωση γιατί αυτό μπορεί να οδηγήσει σε υπερβολικό άγχος διότι θα τα θέλουμε όλα στην εντέλεια.\nΤο σίγουρο είναι όμως πως με σωστή και ισορροπημένη οργάνωση θα βελτιώσουμε κατά πολύ τη ζωή μας και τον έλεγχο της.\nΤο μόνο πρόβλημα ίσως είναι ότι δεν έχουμε τον απαραίτητο ελεύθερο χρόνο για να γυμναστούμε. Αλλά και πάλι δεν πάμε να γίνουμε και επαγγελματίες αθλητές. Αν γυμναζόμαστε σε ένα φυσιολογικό πλαίσιο κάθε εβδομάδα θα είμαστε πολύ ικανοποιημένοι με τον εαυτό μας. Υπάρχουν διάφορα προγράμματα που μπορούμε να κάνουμε στο γυμναστήριο ή ακόμα και άσκηση στο σπίτι. Αυτό σε συνδυασμό και με έναν καλό διατροφολόγο σίγουρα θα μας βοηθήσει πολύ.\nΤέλος, αν πάλι δεν θέλουμε να γυμναστούμε μπορούμε να συνδυάσουμε κάπως την δουλειά μας με λίγη άσκηση. Για παράδειγμα να πηγαίνουμε στη δουλειά μας με τα πόδια ή με ποδήλατο, να ανεβαίνουμε τις σκάλες και όχι να παίρνουμε ασανσέρ και φυσικά να αρχίσουμε να πίνουμε περισσότερο νερό.\n6. Ακολούθησε μια υγιεινή διατροφή!\nΕκτός από την άσκηση θα πρέπει να εντάξουμε στην ζωή μας και την υγιεινή διατροφή. Μπορούμε να ξεκινήσουμε να επισκεπτόμαστε διατροφολόγο αλλά και να μαγειρεύουμε περισσότερο μόνοι μας. Με αυτό τον τρόπο θα εξοικονομήσουμε και χρήματα αλλά θα έχουμε και περισσότερες επιλογές στο θέμα του φαγητού.\n7. Εργασίες για αυτό-βελτίωση!\nΗ αυτό-βελτίωση μπορεί να συνεπάγεται πολλά πράγματα. Μπορεί να σημαίνει μια αλλαγή στην κοσμοθεωρία μας, απόκτηση νέων δεξιοτήτων ή απλά αλλάζοντας τον τρόπο ζωής μας προς το καλύτερο. Μέχρι στιγμής όσα έχουμε αναφέρει είναι μια μορφή αυτό-βελτίωσης και το μόνο που έχουμε να κάνουμε είναι να δουλέψουμε για να αυξήσουμε την ικανότητα μας σε πολλούς τομείς.\n8. Μάθε να μην εξαρτάσαι από άλλους ανθρώπους!\nΌσο λιγότερο στηριζόμαστε σε άλλα άτομα για να λύσουμε τα προβλήματα μας, τόσο καλύτερα θα νιώθουμε. Δεν είναι κακό να ζητάμε βοήθεια από άλλους ανθρώπους αλλά όταν δεν μπορούμε να αντιμετωπίσουμε κανένα πρόβλημα μόνοι μας νιώθουμε απογοήτευση. Αυτός είναι και ο λόγος που η αυτό-βελτίωση είναι τόσο σημαντική διότι νιώθεις αυτάρκης και λιγότερο πιεσμένος. – ποιότητα ζωής\nΕπίσης αν έχουμε περισσότερες δεξιότητες μπορούμε να βοηθήσουμε και άλλα άτομα και έτσι θα νιώθουμε και εμείς πολύ καλύτερα με τον εαυτό μας.\nΟπότε πρέπει να συνειδητοποιήσουμε ότι δεν είναι καλό να προσκολλάμε σε άλλα άτομα με την πρώτη δυσκολία αλλά να προσπαθούμε όσο μπορούμε να αντιμετωπίσουμε τις δύσκολες καταστάσεις μόνοι μας.\nΕτικέτες: Διατροφή, Οικονομικά, οργάνωση, περισσότερη αξία, ποιότητα ζωής\n10 Μαρτίου 2018 01:35\n[…] Διαβάστε επίσης: 8 βήματα για μια καλύτερη ποιότητα ζωής […]\nΔημοσιεύτηκε στις 16 Ιούν 2020


ΑΓΑΠΩ ΤΟΝ ΤΟΠΟ ΜΟΥ ΣΥΜΜΕΤΕΧΩ: Η ΚΛΟΠΗ ΤΟΥ ΧΡΥΣΟΥ ΤΗΣ ΕΛΛΑΔΟΣ - ΑΔΕΙΑ ΣΕ ΒΡΕΤΑΝΙΚΗ ΕΤΑΙΡΕΙΑ ΓΙΑ ΕΞΟΡΥΞΗ ΧΡΥΣΟΥ ΣΤΗΝ ΕΛΛΑΔΑ!!!\nΗ ΚΛΟΠΗ ΤΟΥ ΧΡΥΣΟΥ ΤΗΣ ΕΛΛΑΔΟΣ - ΑΔΕΙΑ ΣΕ ΒΡΕΤΑΝΙΚΗ ΕΤΑΙΡΕΙΑ ΓΙΑ ΕΞΟΡΥΞΗ ΧΡΥΣΟΥ ΣΤΗΝ ΕΛΛΑΔΑ!!!\nΕΛΛΗΝΙΚΟΣ ΧΡΥΣΟΣ ΑΝΩΝΥΜΗ ΕΤΑΙΡΕΙΑ ΜΕΤΑΛΛΕΙΩΝ ΚΑΙ ΒΙΟΜΗΧΑΝΙΑΣ ΧΡΥΣΟΥ\n«Μεταβιβάζουμε τα Μεταλλεία Κασσάνδρας στο Ν έο Επενδυτικό Σχήμα, με Έλληνες και ξένους επενδυτές. Στο πλειοψηφικό πακέτο του 51% έχουμε δύο ενότητες.Την EUROPEAN GOLDFIELDS με 30%. Πρόκειται για χρηματοδοτικό σχήμα με διεθνείς τράπεζες όπως η ROTHSCHILD, η DEUTSCHE BANK, η DUNDEE BANK, η ROYAL BANK OF CANADA και άλλα ιδρύματα(ΠΡΟΣΕΞΤΕ ΤΑ ΟΝΟΜΑΤΑ ΤΩΝ ΤΡΑΠΕΖΩΝ!!!). Η δεύτερη ενότητα με 21% είναι η εταιρεία


Δεν πρέπει να σταματάμε την προσευχή - Ο φιλεύσπλαχνος Κύριος θα δει την αδυναμία μας και θα μας ελεήσει - ΒΗΜΑ ΟΡΘΟΔΟΞΙΑΣ\nΔΥΝΑΜΗ ΠΡΟΣΕΥΧΗΣ: «Ο κόπος στην προσευχή και γενικότερα στην πνευματική προσπάθεια είναι ωφέλιμος, διότι έτσι ο άνθρωπος εκτιμάει αυτό που αποκτά με μεγάλη προσπάθεια. Αυτό που ζητάμε από το Θεό, θα μπορούσε να μας το ικανοποιήσει αμέσως, δίχως κανένα κόπο δικό μας. Όμως πολλές φορές αργεί να μας δώσει.\nΚι αυτό, για το καλό μας είναι. Μας βοηθεί να αυξάνει η πίστη και να εντείνονται οι πνευματικές προσπάθειές μας. Ακόμα κι αν η προσευχή μας είναι ψυχρή και βαριά και νοιώθουμε ότι απογοητευόμαστε, δεν πρέπει να σταματάμε.\nH θαυματουργή προσευχή στο Άγιο Πνεύμα\nΠρέπει να πολεμάμε, να εντείνουμε τις προσευχές μας και ο φιλεύσπλαχνος Κύριος θα δεί την αδυναμία μας και θα μας ελεήσει».\nΕπίσκοπος Βαρνάβας Μπελιάγιεφ, ο διά Χριστόν σαλός\nΕτικέτες: ΔΥΝΑΜΗ ΠΡΟΣΕΥΧΗΣΔΥΝΑΤΗ ΠΡΟΣΕΥΧΗΕΠΙΣΚΟΠΟΣ ΒΑΡΝΑΒΑΣΚΑΘΗΜΕΡΙΝΗ ΠΡΟΣΕΥΧΗΟΡΘΟΔΟΞΗ ΠΙΣΤΗ ΚΑΙ ΖΩΗΧΑΡΗ ΤΟΥ ΘΕΟΥ


Ξένα μέσα: Η νέα μητρική πλακέτα H310D της Intel θα υιοθετήσει τη διαδικασία 14nm της Samsung - ARIAT Διανομέας Ηλεκτρονικών Εξαρτημάτων - IC Chips & IGBT Module Προμηθευτής - www.ariat-tech.com\nΣπίτι Νέα Ξένα μέσα: Η νέα μητρική πλακέτα H310D της Intel θα υιοθετήσει τη διαδικασία 14nm της Samsung\nΞένα μέσα: Η νέα μητρική πλακέτα H310D της Intel θα υιοθετήσει τη διαδικασία 14nm της Samsung\nΣύμφωνα με τα ξένα μέσα Tom's Hardware, ο οδηγός chipset server της Intel (10.1.18019.8144) πρόσθεσε υποστήριξη για το μη εκδομένο chipset H310D. Τα ξένα μέσα πιστεύουν ότι το νέο H310D θα κατασκευαστεί χρησιμοποιώντας τη διαδικασία 14nm της Samsung.\nΣύμφωνα με αναφορές, η διαδικασία 14nm αποτελεί την κύρια δραστηριότητα της Intel εδώ και αρκετά χρόνια. Αλλά το προηγούμενο έτος ήταν αρκετά δύσκολο για την Intel επειδή η εταιρεία αγωνίζεται να αντιμετωπίσει την έλλειψη επεξεργαστών 14nm. Το αρχικό chipset H310 της αρχικής αρχιτεκτονικής Intel χρησιμοποίησε μια διαδικασία 14nm, αλλά χρειάστηκαν επείγοντα μέτρα σε περιόδους κρίσης και η Intel αναγκάστηκε να αλλάξει το chipset H310 στη διαδικασία 22nm, το H310C.\nΤώρα, η Intel ξεκινάει ήσυχα την τρίτη έκδοση του chipset H310.\nΉδη από τον Ιούνιο του τρέχοντος έτους, υπήρξε φήμη στη βιομηχανία υλικού ότι η Intel ανέθεσε μερικές από τις 14nm επεξεργαστές της στη Samsung. Η Tom's Hardware δήλωσε ότι οι πηγές τους επιβεβαίωσαν ότι η Intel και η Samsung βρίσκονται πράγματι σε μυστικές συνομιλίες. Επιπλέον, η Samsung έχει έναν αρκετά ώριμο κόμβο διεργασίας 14nm, με την ικανότητα να αναλαμβάνει εντολές της Intel. Ως εκ τούτου, τα ξένα μέσα αναμένουν ότι το πιο πρόσφατο chipset H310D της Intel θα αρχίσει να υιοθετεί τη διαδικασία 14nm της Samsung.


«Στο Μαρούσι είχα σεβασμό!» | Onsports.gr\nhome ΜπάσκετΑ1 Ανδρών«Στο Μαρούσι είχα σεβασμό!» Κοινοποιήστε\n«Στο Μαρούσι είχα σεβασμό!»\tΣυντάκτης: Αλέξανδρος Πρίφτης Δημοσίευση: Δευτέρα, 30 Μαίου 2011 00.25\nΟ Ολυμπιακός βρίσκεται πίσω στις νίκες με 2-0 με τον Τζαμόν Γκόρντον να τονίζει πως είχε καλύτερη αντιμετώπιση όταν ήταν στο Μαρούσι.\tΟ Αμερικανός γκαρντ του Ολυμπιακό υπογράμμισε μετά το τέλος του αγώνα: «Σήμερα τα κάναμε Θάλασσα. Στο δεύτερο μέρος ήμασταν πολύ κακοί και ενώ ελέγχαμε τον αγώνα από το πρώτο ημίχρονο καταφέραμε να χάσουμε. Για μένα το παιχνίδι κρίθηκε στο 3ο δεκάλεπτο. Αποσυντονιστήκαμε εντελώς και χάσαμε τη διαφορά που είχαμε αποκτήσει από το πρώτο ημίχρονο. Βέβαια, δεν μπορώ να μην αναφερθώ και στη διαιτησία του σημερινού αγώνα. Αυτό που θα πω είναι πως όταν αγωνιζόμουν στο Μαρούσι είχα περισσότερο σεβασμό από τους διαιτητές απ’ ότι σαν παίκτης του Ολυμπιακού. Αυτό νομίζω τα λέει όλα».\tΚατηγορία: Μπάσκετ Α1 Ανδρών


Dr.Konopka's Deodorant Foot Cream , Φυσική αποσμητική κρέμα ποδιών,για όλους τους τύπους δέρματος , 75 ml.-ΜΟΝΟ ΧΟΝΔΡΙΚΗ ΠΩΛΗΣΗ - ΕΠΙΣΗΜΟ SITE\nDr.Konopka's Deodorant Foot Cream , Φυσική αποσμητική κρέμα ποδιών,για όλους τους τύπους δέρματος , 75 ml.\nΑυτή η πιστοποιημένη φυσική αποσμητική κρέμα ποδιών βασίζεται στην συνταγή του Dr.Konopka's και είναι κατάλληλη για όλους τους τύπους δέρματος. Εμπλουτισμένη με έλαιο βιολογικής μέντας, τονώνει και ανανεώνει την επιδερμίδα, ενώ το εκχύλισμα φασκόμηλου αφήνει αίσθηση φρεσκάδας στο δέρμα.\nΚΑΤΗΓΟΡΙΕΣ: ΣΩΜΑ, Dr. Konopka's, Φροντίδα Ποδιών\nTAGS: NATURA SIBERICA, DR KONOPKA'S, ΦΡΟΝΤΙΔΑ ΠΟΔΙΩΝ, DR' KONOPKAS\nDr.Konopka's Deodorant Foot Cream , Φυσική αποσμητική κρέμα ποδιών, για όλους τους τύπους δέρματος.\nΒάση: έλαιο βιολογικής μέντας και εκχύλισμα φασκόμηλου για όλους τους τύπους δέρματος.\nΟδηγίες χρήσης: Απλώστε την κρέμα στα πόδια, σε στεγνή και καθαρή επιδερμίδα.\nΣυστατικά:Aqua, Caprylic/Capric Triglyceride, Glyceryl Stearate, Butyrospermum Parkii Butter*,Hydrogenated Starch Hydrolysate, Cetearyl Alcohol, Coco-Caprylate/Caprate, Glycerin, MenthaPiperita Leaf Water*, Salvia Officinalis Leaf Water*, Cymbopogon Citratus Leaf Oil*, RosaDamascena Flower Water*, Citrus Limon Peel Oil*, Tocopherol, Xanthan Gum, Sodium StearoylGlutamate, Benzyl Alcohol, Dehydroacetic Acid, Sodium Benzoate, Potassium Sorbate, Parfum,Citric Acid, Menthol, CI 77288, CI 77007, Silica, Limonene, Citral, Geraniol\nΈγχυμα μέντας (μίνθη η πιπερώδης)\nΤονώνει τα κύτταρα, ανακουφίζει από φαγούρα και φλεγμονή, ενώ είναι ιδανική για τη χαλάρωση του ευαίσθητου και του φλεγμονώδους δέρματος. Ενισχύει τις προστατευτικές λειτουργίες της επιδερμίδας και επιταχύνει την κυκλοφορία του αίματος. Επιπλέον, έχει καταπραϋντική και αναλγητική δράση στους ιστούς του δέρματος.


«Δεν χειρούργησα εγώ, παρακάλεσα και χειρούργησε κάποιος άλλος» – Συγκλονίζει Καθηγητής Ιατρικής Αθηνών | el Romio\n«Δεν χειρούργησα εγώ, παρακάλεσα και χειρούργησε κάποιος άλλος» – Συγκλονίζει Καθηγητής Ιατρικής Αθηνών\nΟ ομότιμος καθηγητής της Ιατρικής Αθηνών Παναγιώτης Δημάκος συγκλονίζει με την περιγραφή περίπτωσης Θείας παρέμβασης στο χειρουργείο, αλλά και με το περιστατικό ασθενούς που επανήλθε στη ζωή!\nΠαρουσίασε ανακοπή της καρδιάς και είχε διάρκεια ανάνηψης πλέον της μίας ώρας!\nΦλογερός ευπατρίδης και πρωτοπόρος στον τομέα της αγγειοχειρουργικής, με χιλιάδες επεμβάσεις στο ενεργητικό του, ο Καθηγητής Ιατρικής Αθηνών Παναγιώτης Δημάκος, γνώρισε την αναγνώριση σε μεγάλα ιατρικά κέντρα στο εξωτερικό, αλλά επέστρεψε για να δημιουργήσει στον τόπο του.\nΠαρά τις πολλές διακρίσεις του, με σεμνότητα και συγκίνηση εξομολογείται πως έχει την προσευχή ως νοερό όπλο. «Θρησκεία και επιστήμη είναι δίδυμες αδελφές. Δεν συγκρούονται, αλλά είναι πυλώνες του κτιρίου που λέγεται αλήθεια», υποστηρίζει χαρακτηριστικά.\n«Γιατρέ, είχατε σοβαρό πρόβλημα μαζί μου. Αργήσατε και κουραστήκατε πολύ», μου είπε και με ευχαρίστησε.\nΟι άρρωστοι σε «αποχωρητικές» καταστάσεις, όταν καταβάλλουμε προσπάθειες επανόδου τους στη ζωή, φαίνεται ότι συμμετέχουν στη διαδικασία αυτή. Κάποιοι μαρτυρούν ότι βρέθηκαν σε κάποιον κόσμο φωτεινό και όμορφο.\nΕίναι ικανοποιημένοι. Κάποιοι άλλοι περιγράφουν λεπτομέρειες από τις ιατρικές μας ενέργειες, ακόμη κι από συζητήσεις, κατά τον χρόνο της ανάνηψης.\nΣτην αγγειογραφία και στο κρανίο όλα έδειχναν απολύτως φυσιολογικά. Μιλώ με τους συγγενείς κι ανοίγω για δεύτερη φορά, προκειμένου να ελέγξω. Ακολούθησε συμβούλιο καθηγητών, ειδικών, αλλά κανείς δεν μπορούσε να δώσει απάντηση.\nΑποφασίσαμε την παραμονή της ασθενούς στη Μονάδα Εντατικής Θεραπείας μέχρι την άλλη ημέρα το πρωί, σε βαθιά νάρκωση.\nΓινόταν αγρυπνία στον Ι.Ν. του Αγίου Νεκταρίου στο Νέο Ηράκλειο.\nΣτάθηκα για πολλή ώρα, παρακάλεσα τον άγιο και κοινώνησα. Την επομένη νωρίς το πρωί άνοιξα τον μικρό ναό που έχουμε φτιάξει για τον άγιο στο Αρεταίειο, άναψα ένα κεράκι, ζήτησα και πάλι τη βοήθειά του και πήγα και χειρούργησα.\nΑπό τότε κιόλας, αμέσως μετά την κοίμηση του, εκδηλώθηκε το πρώτο από μια σειρά θαυμάτων του Αγίου Νεκταρίου στο νοσοκομείο μας.\nΌνειρό μου ήταν ο χώρος αυτός να γίνει εκκλησία και μάλιστα είχα βρει και τα οικονομικά μέσα για να το υλοποιήσω αλλά η διοίκηση δεν ήθελε να ακούσει τίποτα από αυτά.\nΑμέσως μετά την κοίμηση του Αγίου Νεκταρίου, εκδηλώθηκε το πρώτο από μια σειρά θαυμάτων του στο νοσοκομείο μας. Κατά την αλλαγή του ιερού λειψάνου, η μοναχή Ευφημία τοποθέτησε τη φανέλα του αγίου στο κρεβάτι του παραπληγικού, ο οποίος αιφνίδια σηκώθηκε και άρχισε να βηματίζει ελεύθερα\nΜε τις μαρτυρίες αυτές μπορώ να πω σε κάθε συνάδελφο: το απόλυτο είναι θεία κτίση. Το σχετικό με την πρόοδο της επιστήμης, την πείρα, την Τέχνη, την τόλμη και την αρετή χειρουργούμε. Δεν ανήκει, όμως, σε εμάς το 100%.\nΜπορεί να έχω εκτελέσει μία επέμβαση 200.000 φορές και ύστερα από τόση πείρα να παρουσιάσει κάποιος μια εμπλοκή, ένα κακό. Γι’ αυτό ο ίδιος προσωπικά έχω την προσευχή ως νοερό όπλο.\nΜε την Ελλάδα να ψυχορραγεί στην εντατική μονάδα, έχουμε ελεύθερες τις εκτρώσεις, με 1.000 δολοφονίες κάθε πρωί! Χίλια ελληνόπουλα κάθε πρωί σκοτώνονται. Αν κοιτάξεις το καρδιογράφημα ενός εμβρύου, θα δεις την καρδιά του να χτυπά από την 4η εβδομάδα.\nΜιλάμε για δολοφονίες σε άτομα που δεν μπορούν να αμυνθούν. Δείτε τα νούμερα: Πετάμε στους οχετούς 350.000 ζωές τον χρόνο, δηλαδή μια πόλη σαν την Πάτρα.\nΘεία παρέμβασηΚαθηγητής Ιατρικής Αθηνώνχειρουργείο


Εμβολιασμός - Θεοδωρίδου: Μετά από 12 ημέρες μειώνεται ο κίνδυνος | Athens Voice\n«Από τη 12η ημέρα μετά τον εμβολιασμό μειώνεται ο κίνδυνος λοίμωξης από τον κορωνοϊό», τόνισε η Μαρία Θεοδωρίδου.\n«Ο κίνδυνος λοίμωξης από τον κορωνοϊό μειώνεται από τη 12η ημέρα μετά τον εμβολιασμό», τόνισε η πρόεδρος της Εθνικής Επιτροπής Εμβολιασμών, Μαρία Θεοδωρίδου, κατά την τακτική ενημέρωση από το υπουργείο Υγείας. «Κατά τη διάρκεια της πρώτης δόσης υπάρχει παράθυρο που επιτρέπει τη λοίμωξη από τον κορωνοϊό και οι περισσότερες αστοχίες είναι ακριβώς τις πρώτες ημέρες μετά τον εμβολιασμό, υπογράμμισε.\nΗ κα Θεοδωρίδου σημείωσε ότι ο εμβολιασμός γίνεται σε δύο φάσεις με την 1η δόση να εξασφαλίζει αντισώματα στο 52% την 15η ημέρα. Συνεπώς, «εάν ορισμένοι θεωρήσουν ότι ο εμβολιασμός τελείωσε με την πρώτη δόση του εμβολιασμού είναι λάθος» τόνισε.\nΜεταλλάξεις: Αέναος πόλεμος που δεν έχει τέλος\nΓια τις μεταλλάξεις, σημείωσε ότι πρόκειται για αέναο πόλεμο που δεν έχει τέλος, μόνο ανακωχές. Για τη λεγόμενη βρετανική μετάλλαξη, φαίνεται ότι δεν επηρεάζει την αποτελεσματικότητα του εμβολιασμού, αλλά ούτε στη νοτιοαφρικανική φαίνεται να συμβαίνει κάτι τέτοιο. «Δεν διακυβεύται η αποτελεσματικότητα του εμβολίου με τις μεταλλάξεις», τόνισε η Μαρία Θεοδωρίδου, προσθέτοντας πως οι μεταλλάξεις του ιού είναι αργές και μέχρι τώρα δεν υπάρχει κανένας κλινικός αντίκτυπος.


Στην εφημερίδα ΤΟ ΒΗΜΑ και στη στηλη SCIENCE διάβασα ένα πολύ ωραίο άρθρο του κ. Βάρβογλη για την Ακαδημία Χαν: επανάσταση στο σχολείο!\nΒαριόταν ως μαθητής - όπως και πολλοί άλλοι. Αρκετά χρόνια όμως μετά την τραυματική αυτή εμπειρία εκείνος απλώς βρήκε τον τρόπο να την... αντικαταστήσει. Με χορηγίες ανθρώπων όπως ο Μπιλ Γκέιτς, ο Σαλμάν Χαν δημιούργησε ένα νέο, εικονικό σχολείο!


Το μυστικό και η άρρωστη νοοτροπία - inpaok.com\n20. Μαρτίου 2019 20:35 Κώστας Βασιλόπουλος\nΗ απόπειρα του ΠΑΟΚ να κατακτήσει το πρωτάθλημα μετά από 34 χρόνια, βρίσκει απροετοίμαστη την ΕΡΤ. Το σκηνικό θα έλεγα της δημόσιας τηλεόρασης όπως και των ραδιοφωνικών σταθμών του οργανισμού. Γράφει ο Κώστας Βασιλόπουλος.\nΘα προσπαθήσω να τοποθετηθώ όσο πιο πιο κομψά μπορώ για την περίσταση σε ΜΙΑ απόπειρα να αντιληφθούν οι επιτελείς της ΕΡΤ και οι συνάδελφοι, πως Ελλάδα, δεν είναι μόνο η Αθήνα. Ελλάδα είναι και ο ΠΑΟΚ και ο ΟΦΗ και η Ξάνθη και πολλές ακόμα ομάδες της περιφέρειας. Για την ακρίβεια Ελλάδα είναι οι οπαδοί και οι φίλαθλοι που δεν υποστηρίζουν τον Ολυμπιακό, τον Παναθηναϊκό και την ΑΕΚ.\nΜπορώ να αποδεχθώ πως η επιτυχία του ΠΑΟΚ προκαλεί αρνητικά συναισθήματα στο ραδιομέγαρο της ΕΡΤ -υπάρχουν και εξαιρέσεις για να μην τους βάζουμε όλους στο ίδιο… τσουβάλι- δεν αποδέχομαι όμως για κανένα λόγο αυτά τα συναισθήματα να εκφράζονται μέσα από εκπομπές ή μεταδόσεις αγώνων.\nΟ τρόπος αντιμετώπισης του ΠΑΟΚ είναι προκλητικός. Είναι εξωφρενικό να μεταφέρονται σε δημόσια ΜΜΕ, θέσεις εναντίον του ΠΑΟΚ και του προπονητή του ενώ ποτέ και για κανένα λόγο δεν θα συνέβαινε το ίδιο για τις ομάδες που προαναφέρω.\nΟφείλουν στο Ραδιομέγαρο να σεβαστούν το κοινό των εκατομμυρίων που δεν ζει στο Λεκανοπέδιο. Αν οι επιτελείς της ΕΡΤ συμφωνούν με τον διαχωρισμό των φιλάθλων σε πολίτες α και β κατηγορίας ανάλογα με την ομάδα που υποστηρίζουν, οφείλουν να μας ενημερώσουν.\nΑν διαφωνούν με όσα συμβαίνουν και προσβάλουν την νοημοσύνη και την αισθητική μας, οφείλουν να ασχοληθούν σοβαρά δίνοντας λύσεις που θα αποκαταστήσουν την τάξη. Ο διαχωρισμός των φιλάθλων αγγίζει τα όρια του κοινωνικού ρατσισμού σε βάρος του ΠΑΟΚ. Ας το έχουν υπόψιν τους.\nΕξαιρώ εννοείται τα στελέχη και το δυναμικό της ΕΡΤ 3 και των περιφερειακών ραδιοφωνικών σταθμών που ανταποκρίνονται με απόλυτη επιτυχία στις επαγγελματικές τους υποχρεώσεις απέναντι στον ΠΑΟΚ και στο κοινό της περιφέρειας.


Μάιλι Ρέι Σάιρους\nΣε αυτή την εικόνα μπορείτε να δείτε τη σύγχρονη και την τρέχουσα εικόνα των ΗΠΑ τραγουδίστρια Μάιλι Σάιρους, με κοντό τρίχωμα. Με αυτό το σχέδιο για να αλλάξετε το χρώμα να δοκιμάσετε διαφορετικούς τύπους καλλιτέχνης μακιγιάζ για τις Ηνωμένες Πολιτείες. Μάιλι έχει μια γλυκιά και αθώα εμφάνιση, αλλά με την επιθετική και εξωστρεφή στάση του προσπαθεί να σπάσει την εικόνα καλό-το κορίτσι του. Αυτό που δεν μπορεί να αμφισβητηθεί είναι ότι η φωνή της Μάιλι είναι μοναδική και η μουσική του είναι πολύ καλή και γεμάτη συναίσθημα. Με τη δραστηριότητα αυτή μπορείτε να δημιουργήσετε μια εικόνα στην οποία γίνεται για σας, έτσι μπορείτε να είστε ένας στιλίστας για μια μέρα. Ποια νομίζετε ότι είναι ο καλύτερος τρόπος για να αντισταθμιστεί η διασημότητα στον κόσμο της μουσικής; Μπορείτε να δοκιμάσετε πολλές επιλογές, για μια συναυλία ή για πάρτι.\nΑυτή η σελίδα χρωματισμός έχει ζωγραφισμένο 9038 φορές σε απευθείας σύνδεση. Κατάταξη 0 του Οι καλύτερες σελίδες χρωματισμού.\nΘα ήθελα να μάθω τι σκέφτονται οι ζωγράφοι της κάθε σελίδας χρωματισμό. Αυτή η σελίδα χρωματισμός έχει μια βαθμολογία των χρηστών του 9.\nΒαμμένο 9038 φορές\nΧρωματισμός σελίδα του Μάιλι Ρέι Σάιρους\nΗ τραγουδίστρια γεννήθηκε με το όνομα Ντέστινυ Χόουπ Σάιρους, ο οποίος άλλαξε το όνομά του από το ψευδώνυμο οικογένειά της έδωσε, Smiley επειδή ήταν πολύ χαρούμενος και πάντα χαμογελαστό κορίτσι. Μάιλι υπέγραψε το πρώτο του δισκογραφικό συμβόλαιο το 2007 με την εταιρεία Hollywood Records. Το πρώτο του άλμπουμ είχε τίτλο Meet Miley Cyrus. Αν και αυτή η τραγουδίστρια και ηθοποιός κέρδισε τη φήμη για πρωταγωνιστή στην τηλεοπτική σειρά Χάνα Μοντάνα, σήμερα είναι πολύ δημοφιλής για τη μουσική και τις συναυλίες της για τους δράστες, που συνήθως προσφέρει μια μεγάλη επίδειξη με μοναδικές στιγμές. Ο καλλιτέχνης είναι αυτός που έχει ξεσηκώσει τον twerking, ένα τολμηρό χορό. Αν σας αρέσει η μουσική αυτού του Αμερικανός τραγουδιστής της ποπ, επίσης, τώρα μπορείτε να απολαύσετε τη δημιουργία δικά σας με αυτές τις σελίδες χρωματισμού.\nΑς Μάιλι Ρέι Σάιρους μπογιά χρωματισμός σελίδα. Σας άρεσε Μουσική σελίδες χρωματισμού; Αυτή είναι μια εικόνα της Μάιλι Ρέι Σάιρους για το χρώμα ή το χρώμα σε απευθείας σύνδεση από τον browser σας χωρίς να χρειάζεται να κατεβάσετε ή να εγκαταστήσετε τίποτα, είναι απολύτως ασφαλής. Από εδώ μπορείτε να χρωματίσετε δωρεάν χρωματισμός σελίδα Μάιλι Ρέι Σάιρους στις Μουσική. Όλα τα παιδιά, όπως χειροτεχνία και τις δραστηριότητες στο σπίτι, όπως χρωματισμός σελίδα Μάιλι Ρέι Σάιρους είναι ελληνικά και σχετίζεται με Μουσική. Σχέδιο μας Μάιλι Ρέι Σάιρους είναι ένα από τα καλύτερα σχέδια και εικόνες για να ζωγραφίσει του Μουσική που παίρνετε και μπορείτε να το μοιραστείτε με τους φίλους και τις επαφές σας σε κοινωνικά δίκτυα. Μπορείτε να εκτυπώσετε το μαύρο και το λευκό σχέδιο του Μάιλι Ρέι Σάιρους σας προσκαλούν να δοκιμάσετε και το χρώμα στη συνέχεια με χρωματιστούς μαρκαδόρους ή λαδόχαρτο, να μάθουν γι 'αυτό και να το μοιραστείτε στα σχόλια, δείχνουν το στους φίλους σας. Πρόκειται για μια διασκεδαστική και εκπαιδευτική δραστηριότητα για τα παιδιά, που τους βοηθά να αναπτύξουν κινητικές δεξιότητες και το συντονισμό ενώ έχοντας τη διασκέδαση.


«Είναι ανεπίτρεπτο να βάζουμε ασπίδα τα παιδιά επειδή κάποιοι δογματικοί δεν θέλουν να κάνουν εμβόλιο»-δηλώνει ο πρόεδρος του ΙΣ Λασιθίου - Ανατολή\nΑρχική_Τοπικά νέαΆγιος Νικόλαος«Είναι ανεπίτρεπτο να βάζουμε ασπίδα τα παιδιά επειδή κάποιοι δογματικοί δεν...\n«Είναι ανεπίτρεπτο να βάζουμε ασπίδα τα παιδιά επειδή κάποιοι δογματικοί δεν θέλουν να κάνουν εμβόλιο»-δηλώνει ο πρόεδρος του ΙΣ Λασιθίου\nΣε μια εξαιρετικά ενδιαφέρουσα δήλωση που δείχνει τη σημασία του εμβολιασμού για την κοινωνία, προχωρεί ο Πρόεδρος του Ιατρικού Συλλόγου Λασιθίου Κώστας Νικολαράκης μιλώντας στην ΑΝΑΤΟΛΗ και το δημοσιογράφο Μιχάλη Ατσαλάκη, υπογραμμίζοντας την ανάγκη να προχωρήσει ο εμβολιασμός στους ενήλικες οι οποίοι προβάλλουν διάφορες αντιρρήσεις, αλλά αυτό έχει ως τελικό αποτέλεσμα να διευρύνεται ο εμβολιασμός στα παιδιά για να επιτευχθεί ανοσία.\n«Είναι ανεπίτρεπτο, για να φτιάξω το τείχος ανοσίας να βάλω ασπίδα τα παιδιά κάτω των 12 – 15 ετών. Επειδή κάποιοι δογματικοί δεν θέλουν να κάνουν εμβόλιο. Θεωρώ ηθικά απαράδεκτο, μια κοινωνία να αναγκαστεί να εμβολιάσει τον παιδικό της πληθυσμό, ο οποίος νοσεί αλλά δεν κινδυνεύει από τη νόσηση, για να σώσουμε τη ζωή μας οι γονείς και οι παππούδες», δηλώνει ο κ. Νικολαράκης.\nΌπως σημειώνει είναι μια στάση χωρίς λογική και δεν προστατεύει την κοινωνία.\n«Τα εμβόλια δεν είναι επικίνδυνα. Όλα τα εμβόλια είναι γνωστό πως έχουν κάποιες παρενέργειες, σπανιότατες, σε ελάχιστα άτομα στον πληθυσμό. Είναι το μοναδικό μας όπλο για αρκετές ασθένειες και τώρα στον κορονοϊό. Οφείλουμε τώρα οι μεγάλοι να τα κάνουμε διότι εμείς κινδυνεύουμε κι όχι τα παιδιά. Τα παιδιά δεν κινδυνεύουν αλλά αν χρειαστεί να τα κάνουν θα είναι για την ανοσία των ενηλίκων κι επειδή κάποιοι δεν αναλαμβάνουν την ευθύνη τους», τονίζει ο κ. Νικολαράκης.\nΝα σημειωθεί πως τα παραπάνω αποτελούν θέση του προέδρου του Ιατρικού Συλλόγου Λασιθίου την οποία εξέφρασε και κατά την πρόσφατη επίσκεψη του υπουργού Υγείας Βασίλη Κικίλια στον Άγιο Νικόλαο και στη σύσκεψη που έγινε για τον εμβολιασμό.\nΟ ίδιος τόνισε πως στο «δεύτερο ημίχρονο» απαιτείται ιδιαίτερη προσπάθεια για να πειστούν οι δύσπιστοι για τον εμβολιασμό και σε αυτό ο προσωπικός γιατρός μπορεί πραγματικά να βοηθήσει και ο εμβολιασμός σε επίπεδο ιατρείων είναι μια καλή απόφαση.\nΠροηγούμενο άρθροΟ Εμπορικός Σύλλογος για τις κυκλοφοριακές αλλαγές στο κέντρο της Σητείας\nΕπόμενο άρθροΣύμφωνο με την προτεινόμενη χάραξη του οδικού τμήματος «Χερσόνησος – Νεάπολη» του Β.Ο.Α.Κ. είναι το Περιφερειακό Συμβούλιο


Αρχική ΜΟΥΣΙΚΗΑΦΙΕΡΩΜΑΤΑMagnum - On a storytellers night\nGrandfather, tell me a story. Πάντα το "On a storyteller's night" των Magnum μου έφερνε στο μυαλό την παράκληση του μικρού αγοριού στον παππού του στο "A Warrior's Prayer" των Manowar. Βέβαια το άλμπουμ των Magnum που αυτό το μήνα (Μάϊο) έκλεισε 35 storyteling χρόνια, αφηγείται ιστορίες που περισσότερο αγγίζουν τις πιο ώριμες ηλικίες. Κατά τη γνώμη μου είναι και το άλμπουμ που ωρίμασε και την ίδια τη βρετανική μπάντα.\nΌταν βρίσκεσαι στο χείλος του γκρεμού τότε ωριμάζεις και είσαι έτοιμος να πάρεις τις αποφάσεις που πρέπει να πάρεις. Κάπως έτσι βρέθηκαν οι Magnum κοντά στα μέσα των 80's, με ήδη τέσσερα άλμπουμ στην πλάτη εκ των οποίων το τελευταίο τους "The Eleventh Hour" να φέρει την ταμπέλα του αποτυχημένου. Το 1983-84 και μετά τις αποθαρρυντικές πωλήσεις του "The 11th Hour" οι Magnum ήταν στα πρόθυρα της διάλυσης.\nΌχι ότι τα μέλη της θα πεινούσαν. Κάποιοι μάλιστα είχαν ήδη βρει ένα "αποκούμπι". Ο κημπορντίστας Mark Stanway πήγε στους Grand Slam, το πρότζεκτ του Phil Lynott και ο ντράμερ Kex Gorin βοηθούσε τον Robin George στην περιοδεία του. Ο τραγουδιστής τους Bob Catley έψαχνε και αυτός το δικό του νησί για να "μπαρκάρει". Με λίγα λόγια σκόρπισαν στους 5 ανέμους.\nΟ μόνος που οραματίζονταν κάτι grande για τους Magnum ήταν ο κιθαρίστας τους Tony Clarkin ο οποίος προέρχονταν από κάποια προβλήματα υγείας. Δύσκολα τα πράματα δηλαδή. Επί της ουσίας το "On a storyteller's night" είναι παιδί του Clarkin αφού είναι ο μοναδικός συνθέτης του δίσκου!! Ενός δίσκου που πέτυχε να πάει σε άλλα επίπεδα τους Magnum και να τους αποφέρει τις περισσότερες πωλήσεις μέχρι και σήμερα.\nΗ μπάντα βέβαια έβαλε ομαδικά το χέρι στην τσέπη για να γίνει αυτό το άλμπουμ, κοντά στις δέκα χιλιάδες λίρες. Όλοι δηλώνουν πως η ατμόσφαιρα ήταν ενθουσιώδης και το όραμα του Clarkin δεν άφηνε περιθώρια. Η αλήθεια είναι πως τα τραγούδια άλλαξαν πολλές φορές μορφή, κάτι που φαίνεται και στα demo τους στην επετειακή έκδοση που κυκλοφόρησε για τα 20 χρόνια του άλμπουμ (π.χ. The Last Dance).\nΤο τελικό αποτέλεσμα αποθεωτικό. Ένα δυο μήνες πριν την τελική κυκλοφορία, βγήκε στην αγορά το single "Just like an arrow" με το "Two Hearts" σαν συμπλήρωμα παρότι φώναζε από μακριά ότι θα μπορούσε να είναι επίσης single. Οι Magnum απέδειξαν ότι ποτέ δεν ήταν μπάντα που έκανε παιχνίδι με singles και στα charts. Φυσικά το "Just like an arrow" πάτωσε.\nΤο δεύτερο single, το ομώνυμο τραγούδι επίσης αγκομάχησε στα chart. Το πιο ατμοσφαιρικό κομμάτι του δίσκο σε στοιχειώνει με πολλούς τρόπους και στιχουργικά. "There's a chill wind at your back door" προειδοποιεί ο πάντα επιβλητικός Bob Catley που θα προτιμούσα να έχει περισσότερες ατμοσφαιρικές στιγμές. Οι ερμηνείες του και τα αφηγηματικά μέρη είναι το φόρτε του και θα τον ακολουθήσουν και στα solo άλμπουμ του.\nΤο ότι τα single πάτωσαν δεν μειώνει καθόλου την αξία του "On a storyteller's night", που όσο ηχογραφούνταν δοκιμάστηκε στο δρόμο και πάνω στη σκηνή. Ο δίσκος ήταν μια απογείωση. Είναι ένα άλμπουμ δυο ταχυτήτων. Από τη μια η μπάντα σκιάζει το άλμπουμ με μια ανατριχιαστικά επική ατμόσφαιρα όπως με το ομώνυμο κομμάτι, το "How Far Jesusalem" ή το "Les Morts Dansant" και από την άλλη προσθέτει τα πιο αισιόδοξα χρώματα του μελωδικού rock (Just like an arrow, Two Hearts, Before first light, Steal your heart).\nΟ Bob Catley περιέγραψε τη φιλοσοφία του γκρουπ να γεφυρώσει το πομπώδες στυλ των Magnum των πρώτων άλμπουμ με κάτι πιο εμπορικό. ?λλωστε και οι ίδιοι δεν ήθελαν να γράψουν ένα ακόμα "Chase the Dragon" (ο τρίτος δίσκος που είχε πουλήσει).\nΟ ρομαντισμός σφύζει στο "On a storyteller's night" είτε έχεις να κάνεις με ανεκπλήρωτες αγάπες είτε με ήρωες που έπεσαν στα πεδίο των μαχών. Υπάρχει φυσικά το "Les Morts Dansant" που σηκώνει την τρίχα κάγκελο και μιλάει για τη φρίκη του πολέμου και την λανθασμένη εκτέλεση πολλών Βρετανών στρατιωτών για δειλία ενώ οι ίδιοι υπέφεραν από μετατραυματικό στρες, μια διαταραχή που αγγλιστί ονομάζεται shell shock. Το εν λόγω τραγούδι που αρχικά είχε ονομαστεί "Cannon", δυο χρόνια αργότερα θα διασκευάζονταν από την Patty Smyth στο πρώτο της σόλο άλμπουμ με τον αγγλικό τίτλο "Call to Heaven".\nΟι Magnum έδειχναν ανανεωμένοι αφού έφυγαν από την προηγούμενή τους εταιρεία (Jet Records)και άλλαξαν manager (Keith Baker) ο οποίος συνέβαλλε τα μέγιστα και ήταν καταλύτης. Κατέληξαν να κυκλοφορήσουν το "On a storyteller's..." μέσω της πολυεθνικής Polydor (Γερμανία) και την Fm Records (Βρετανία). Όχι και άσχημα για μια μπάντα έτοιμη να βαρέσει κανόνι.\nΕκτός από τον manager οι Magnum έπιασαν το λαχείο και στον παραγωγό. Ο Kit Woolven έμαθε τα κατατόπια δίπλα στον Tony Visconti και σε πολλές γνωστές δουλειές με τον David Bowie που είχε κάνει ο θρυλικός παραγωγός. Πρόσθεσε δίπλα και τις δικές του παραγωγές σε άλμπουμ των Thin Lizzy (Chinatown) και David Gilmour (About Face) και έχει ήδη αρκετά παράσημα στο πέτο του. Όπως δήλωσε και σε παλιότερη συνέντευξή του ο Stanway (keyboards), οι Magnum στο στούντιο "χόρεψαν" πολύ με νέες τεχνολογίες και τεχνικές.\nΓια παράδειγμα στο έπος που ανοίγει το άλμπουμ και που ονομάζεται "How far Jerusalem" χρησιμοποίησαν στα αρχικά λόγια του Catley ένα ειδικό εφέ ώστε ο ακροατής να έρθει αντιμέτωπος από το πρώτο λεπτό με την ατμόσφαιρα που ήθελαν να επιβάλλουν. Αυτή την τεχνική την "έκλεψαν" από την γνωστή σε όλους ταινία τρόμου, τον "Εξορκιστή" (μπρρρρ)!! Το εξώφυλλο ήταν ένα ακόμα στοιχείο που περνούσε από την αρχή τα μηνύματα για τον αέρα που θα επικρατούσε στο δίσκο.\nΟ Tony Clarkin έβαλε και εδώ το χεράκι του αφού σε συνεργασία με τον δημιουργό Rodney Matthews, σου περνάνε αυτή τη μαγική ατμόσφαιρα του δίσκου από την πρώτη ματιά, δηλαδή το εξώφυλλο. Και ναι, νιώθεις έναν ηλεκτρισμό ολούθε στο "On a storyteller's night" και συμμερίζεσαι την αποφασιστικότητα του γκρουπ αφού οι Magnum ήταν μια μπάντα που αρνήθηκε να παραδώσει τα όπλα.\nΟ πέμπτος δίσκος τους αποδείχθηκε ρυθμιστής τόσο για το μακρινό τους μέλλον όσο και για τα κοντινά τους σχέδια. Ήταν τόσο ρυθμιστής ώστε το 1985 να παίξουν στο "Monsters of Rock Festival" και να είναι θριαμβευτικοί headliners στο Hammersmith.\nTAGS Μουσική Magnum On a storyteller's night


Ταξίδι στην πολύχρωμη Ιορδανία! | debbiestravel Travel + more!\nΤαξίδι στην πολύχρωμη Ιορδανία!\nΗ μοναδική «τριανταφυλλένια πόλη», όπως την αποκαλούν, η ροδοκόκκινη Πέτρα, ένα από τα πλέον φημισμένα αξιοθέατα της χώρας και χαρακτηρισμένη ως Μνημείο Παγκόσμιας Πολιτιστικής Κληρονομιάς της UNESCO.\nΚείμενο: Ντέπυ Χιωτοπούλου (hiotopoulou@gmail.com) Η πρωτεύουσα, Αμάν, η Μεδεβά – ή αλλιώς Μάνταμπα- η πόλη των ψηφιδωτών, η Δεκάπολις, η Νεκρά Θάλασσα -το χαμηλότερο σημείο της γης όπου καμία μορφή ζωής δεν μπορεί να επιζήσει μέσα στο εξαιρετικά αλμυρό νερό της.\nΚαι στο νότο, η κοιλάδα Γουάντι Ραμ (Wadi Rum) με την χαρακτηριστική κόκκινη άμμο, και πιο κάτω, η Ερυθρά Θάλασσα.\nΗ Ιορδανία συνορεύει βόρεια με τη Συρία, ανατολικά με το Ιράκ και τη Σαουδική Αραβία, δυτικά με το Ισραήλ ενώ νοτιοδυτικά βρέχεται από την Ερυθρά Θάλασσα. Το μεγαλύτερο τμήμα της χώρας καταλαμβάνει η έρημος της Ιουδαίας, τα βουνά της είναι κυρίως χαμηλά ενώ ο Ιορδάνης ποταμός αποτελεί το φυσικό όριο της με τη Συρία.\nΕίναι μια χώρα ασφαλής, φιλόξενη, με πληθώρα αξιοθέατων που αξίζει να επισκεφτεί ο τουρίστας, κάποια από αυτά μοναδικά στο είδος τους.\nΟ πληθυσμός στην Ιορδανία υπολογίζεται περίπου 6 εκ. άνθρωποι, εκ των οποίων οι μισοί είναι Παλαιστίνιοι έχοντας τα ίδια δικαιώματα με τους Ιορδανούς. Τα 2 εκ. κατοικούν στην πρωτεύουσα, το Αμάν, ενώ όσον αφορά τη θρησκεία, το 94% είναι μουσουλμάνοι και ένα 6% χριστιανοί ορθόδοξοι.\nΑμάν – η πρωτεύουσα\nΠρωτεύουσα της Ιορδανίας είναι το Αμάν, πολυσύχναστο εμπορικό και διοικητικό κέντρο με σύγχρονα κτίρια, φαρδείς δρόμους, ξενοδοχεία γνωστών αλυσίδων, καλά εστιατόρια, μουσεία κ.ά. Το Αμάν στην εποχή του Χαλκού ήταν γνωστό με την ονομασία Ραμπάτ Αμμούν (η Ραβάθ της Παλαιάς Διαθήκης), που σημαίνει «βασιλική πόλη» ή «πόλη των πηγών». Το 333 π.Χ. κυρίευσε την πόλη ο Μέγας Αλέξανδρος ενώ κατά τη διάρκεια της Ελληνιστικής περιόδου ο Πτολεμαίος Β’, ο Φιλάδελφος, την ξανάκτισε κατά το ελληνικό ιπποδάμειο πολεοδομικό σύστημα και τη μετονόμασε Φιλαδέλφεια. Το Αμάν αρχικά απλωνόταν πάνω σε επτά λόφους όπως η Ρώμη, ενώ τώρα καλύπτει τουλάχιστον 19 λόφους.\nΜάνταμπα και όρος Νέμπο\nH Μεδεβά – ή αλλιώς Μάνταμπα- είναι η πόλη των ψηφιδωτών και εκεί, μεταξύ άλλων, θα δείτε την ελληνική ορθόδοξη εκκλησία του Αγ. Γεωργίου και το βυζαντινό ψηφιδωτό χάρτη των Αγ. Τόπων στο δάπεδό της.\nΣτο όρος Νέμπο λέγεται ότι πέθανε και ετάφη ο προφήτης Μωϋσής ενώ ιδιαίτερα εντυπωσιακή είναι η θέα με την κοιλάδα της Ιορδανίας, τη Νεκρά Θάλασσα και την ευρύτερη περιοχή.\nΠέτρα Στην άκρη της αραβικής ερήμου φωλιάζει η μυστηριώδη πόλη των αρχαίων Ναβαταίων, η ροδοκόκκινη πόλη Πέτρα. Πρόκειται για το πιο φημισμένο αξιοθέατο της Ιορδανίας όπου πάνω από 2.000 χρόνια χρησιμοποιούνταν ως καταφύγιο από τους νομάδες Ναμπάτες Αραβες, Βεδουΐνους που ήρθαν από το Βορρά. Η Πέτρα από το 1985 είναι χαρακτηρισμένη ως Μνημείο Παγκόσμιας Κληρονομιάς της UNESCO ενώ λέγεται ότι αποτελεί ένα από τα 7 σύγχρονα θαύματα του κόσμου. Υπάρχουν έντονα τα σημάδια της ελληνιστικής περιόδου και όπως φαίνεται και από το όνομα, η Πέτρα είχε δεχτεί την παρουσία των Ελλήνων, και αργότερα και των Ρωμαίων. Η Πέτρα περίπου τον 7ο αιώνα μ.Χ. χάθηκε από το χάρτη και παρέμεινε στην αφάνεια για περισσότερο από 1.700 χρόνια, έως ότου την ανακάλυψε ο Ελβετός εξερευνητής John Lewis Burckhart το 1812.\nΑφού περάσετε την είσοδο, ύστερα από 600 μ. φτάσετε στο φαράγγι (σικ) το οποίο έχει μήκος 1,3 χλμ., πλάτος 5 μ. και ύψος 200μ. Περπατώντας το, φτάνετε στο «Ελ Χάζνεχ» -Το Θησαυροφυλάκιο- το οποίο αποτελεί ένα από τα κομψότερα απομεινάρια της αρχαιότητας. Είναι λαξευμένο σε μασίφ βράχο από την πλευρά του βουνού και έχει ύψος περίπου 50μ. και πλάτος 30μ. Εκτός από το «Θησαυροφυλάκιο» έχετε τη δυνατότητα να επισκεφτείτε εκατοντάδες άλλα κτίσματα όπως βασιλικούς τάφους, λουτρά, δεξαμενές, κατοικίες, τον ελληνιστικό ναό στο μοναστήρι El Deir, το ρωμαϊκό θέατρο του 1ου αιώνα π.Χ. χωρητικότητας 3.000 θέσεων κ.ά.\nΗ Πέτρα προσελκύει χιλιάδες τουρίστες κάθε χρόνο, διαθέτει πληθώρα ξενοδοχείων, εστιατορίων και βεβαίως καταστημάτων με σουβενίρ, διακοσμητικά, είδη σπιτιού κ.ά.\nΈρημος Wadi Rum Πρόκειται για προστατευόμενη περιοχή η οποία καλύπτει 720 τετρ. χλμ. τοπίο ερήμου και δίνει τη δυνατότητα για τζιπ σαφάρι, τρέκινγκ, αναρρίχηση καθώς και για διαμονή σε τουριστικά κάμπινγκ. Η περιοχή παρουσιάζει ιδιαίτερο ενδιαφέρον με τη σπάνια χλωρίδα και πανίδα της, η δε εμπειρία που ζει ο ταξιδιώτης εκεί είναι μοναδική! Κατά την επίσκεψή σας στο Wadi Rum, θα έχετε τη δυνατότητα να παρακολουθήσετε ένα δεκάλεπτο βίντεο όπου θα μάθετε πώς δημιουργήθηκε η έρημος Wadi Rum – η περιοχή κάποτε ήταν θάλασσα- και θα πληροφορηθείτε για την χλωρίδα και πανίδα, για τον τρόπο ζωής των βεδουίνων αλλά και για τις δραστηριότητες που μπορείτε να κάνετε. Στα must το σαφάρι με τζιπ στην έρημο, όπου μεταξύ άλλων, θα δείτε το ναό των Ναβαταίων, την Πηγή του Λόρενς κ.ά. Στην περιοχή έχουν γυριστεί σκηνές από κινηματογραφικές ταινίες, μεταξύ των οποίων, «Ο Λώρενς της Αραβίας».\nΗ Άκαμπα βρέχεται από την Ερυθρά Θάλασσα με τον εντυπωσιακό βυθό της και τα κρυστάλλινα νερά. Διαθέτει ξενοδοχειακές μονάδες και resorts και η περιοχή είναι κατάλληλη για χαλάρωση, καταδύσεις, snorkeling κ.ά. Η θέση της Άκαμπα είναι στρατηγική αφού αποτελεί πέρασμα από την Ασία στην Αφρική και την Ευρώπη.\nΗ Νεκρά Θάλασσα είναι το χαμηλότερο σημείο της γης, 400 μ. κάτω από την επιφάνεια της θάλασσας. Ονομάστηκε Νεκρά Θάλασσα επειδή καμία μορφή ζωής δεν μπορεί να επιζήσει μέσα στο εξαιρετικά αλμυρό νερό της και δεν επιτρέπει σε κανένα αντικείμενο να βυθιστεί. Η περιεκτικότητα άλατος στη Νεκρά Θάλασσα κυμαίνεται περίπου στο 33% ενώ αντίστοιχα στους ωκεανούς δεν υπερβαίνει το 3%. Αυτό δημιουργεί άνωση με αποτέλεσμα να είναι αδύνατο να βουλιάξει κανείς στη Νεκρά Θάλασσα.\nTips – Είναι και η Δεκάπολις με τις δέκα ελληνορωμαϊκές πόλεις, η Μάχαιρος (Makawir) όπου αποκεφαλίστηκε ο Ιωάννης ο Βαπτιστής, η Γέρασα – από τις καλύτερα διατηρημένες ρωμαϊκές επαρχιακές πόλεις του κόσμου-, τα Γάδαρα – γνωστά με την ονομασία Umm Qays- με την πανοραμική θέα στη λίμνη Τιβεριάδα (θάλασσα της Γαλιλαίας), το Βαπτιστήριο στον Ιορδάνη ποταμό όπου ο Ιωάννης βάπτισε τον Χριστό.\n– Η ώρα στην Ιορδανία είναι ίδια με την Ελλάδα. Εθνικό νόμισμα είναι το ιορδανικό δηνάριο (JD) με την ισοτιμία να είναι 1 ευρώ προς 0,77 JD ή αλλιώς 1 JD ισούται με 1,29 ευρώ.\n– Για την είσοδο στη χώρα χρειάζεται διαβατήριο και η βίζα μπορεί να εκδοθεί κατά την άφιξή σας στην Ιορδανία.\n– Από την Ιορδανία, αξίζει να αγοράσετε χειροτεχνήματα, κιλίμια από την Μάνταμπα, σκαλισμένο ξύλο ελιάς, κοσμήματα Βεδουΐνων, πετρώματα από την Πέτρα, παλιά ξίφη, χρωματιστή άμμο που πουλιέται σε βαζάκια, μπαχαρικά από το Αμάν, καλλυντικά προϊόντα και άλατα μπάνιου από τη Νεκρά Θάλασσα κ.ά.\n– Πρόσβαση: Με Royal Jordanian Airlines μέσω Αθηνών με την πτήση να διαρκεί περίπου 2 ώρες. Οικονομικότερη επιλογή είναι με Turkish Airlines από Θεσσαλονίκη μέσω Κωνσταντινούπολης. Από Κωνσταντινούπολη, το ταξίδι για Αμάν διαρκεί 3 ώρες. Το νέο σύγχρονο κτίριο του διεθνούς αεροδρομίου Queen Alia, έχει τεθεί σε λειτουργία, εδώ και 1,5 περίπου χρόνο.\n– Κατά την παραμονή σας στη χώρα, γευτείτε αυθεντικά παραδοσιακά πιάτα όπως mutabbal (μελιτζάνα με ταχίνι και σος), tabouleh, kubbeh (μοιάζει με κεφτεδάκι), kifta (κρέας με σος ταχίνι και πατάτες), kebab κ.ά.\nThis entry was posted on July 5, 2013 by Debbiestravel in HOTELS RESORTS, ΑΕΡΟΠΟΡΙΚΕΣ ΕΤΑΙΡΙΕΣ (AIRLINES), ΕΞΩΤΕΡΙΚΟ - ΙΟΡΔΑΝΙΑ (JORDAN), ΤΟΥΡΙΣΜΟΣ (TOURISM), ΦΑΓΗΤΟ - ΕΣΤΙΑΤΟΡΙΑ (FOOD - RESTAURANTS) and tagged ΑΜΑΝ, ΒΕΔΟΥΪΝΟΙ, ΙΟΡΔΑΝΙΑ, ΜΑΝΤΑΜΠΑ, ΝΕΚΡΑ ΘΑΛΑΣΣΑ (DEAD SEA), ΠΕΤΡΑ.\tShortlink


kastorass.blogspot.com: ΚΑΣΤΟΡΙΑ: 15+ 1 Έλληνες του Ντουμπάι. Ένας από αυτούς ο πόντιος γουναράς Κώστας Χατζηδημητριάδης yt7RcBL2LbtVhTuhg5kcnuj7oIA\nΚΑΣΤΟΡΙΑ: 15+ 1 Έλληνες του Ντουμπάι. Ένας από αυτούς ο πόντιος γουναράς Κώστας Χατζηδημητριάδης\n«Τι κάνεις; Περίμενε, έρχεται!», λέει ο Τσάρλι, ο Φιλιππινέζος ρεσεψιονίστ του ξενοδοχείου. Ξέρει άλλες δυο τρεις φράσεις στα ελληνικά, για να αποστομώνει τους Eλληνες τουρίστες και να καλοπιάνει το αφεντικό. Ο ιδιοκτήτης του\nMajestic -πρόκειται για ένα από τα ελάχιστα πολυτελή ξενοδοχεία που δεν «πνίγεται» στην κιτς αραβική γαρνιτούρα- είναι ο Aλεξ Οικονομίδης. Στις δημόσιες σχέσεις, του ξενοδοχείου η αδερφή του, Φαίη. Υπεύθυνος της ρεσεψιόν ο Πάνος Πογάνος. Του εστιατορίου, ο Γιάννης Μπαξεβάνης.\nΑκούγοντας τον Aλεξ να μιλάει, δύσκολα καταλαβαίνεις πως έχει μείνει μόνο ένα χρόνο στην Ελλάδα. Eζησε τα περισσότερα χρόνια της ζωής του στο Μπαχρέιν και έμαθε καλά ελληνικά «στο στρατό και στην Αγγλία κάνοντας παρέα με Eλληνες», όταν πήγε να σπουδάσει μάνατζμεντ. Εδώ και 4 χρόνια μένει στο Ντουμπάι. Αφορμή για να έρθει, στάθηκε ο πατέρας του που δραστηριοποιείται στη Μέση Ανατολή, «έχουμε μια εταιρία που χτίζει μαρίνες». Η αιτία, «ήθελα να κάνω κάτι δικό μου, να φτιάξω τη ζωή μου. Για δυόμισι χρόνια δεν έκανα διακοπές, δεν έβγαινα τα βράδια. Δούλευα 18 ώρες την ημέρα. Δεν λέω ότι κάτι τέτοιο το κάνει ένας σούπερμαν. Χρειάζεται χρόνος, θέληση και πίστη». Ο 28χρονος Αλεξ, μέσα σε 9 μήνες μετέτρεψε ένα μπλοκ διαμερισμάτων στο 4αστερο ξενοδοχείο Majestic. «Αν και είναι 4 αστέρων, προσφέρει υπηρεσίες 5 αστέρων. Θέλουμε καλό στάνταρ χωρίς πολλά λεφτά». Καθόμαστε στο σαλόνι μιας σουίτας του Majestic, που βρίσκεται δίπλα από το World Trade Centre (εκεί γίνονται οι περισσότερες εκθέσεις), κοντά σε όλες τις κεντρικές τράπεζες. «Εδώ δεν μπαίνει ποτέ λουκέτο. Τώρα που είναι, τουριστικά, χειμώνας, πέφτει η κίνηση, αλλά ποτέ δεν κλείνουν τα ξενοδοχεία, όπως στην Ελλάδα». Για να επανδρώσει το ξενοδοχείο με υπαλλήλους, «ταξίδεψα στο Νεπάλ και τις Φιλιππίνες. Αυτές οι χώρες έχουν φθηνά εργατικά χέρια. Ετσι, μπορείς να έχεις πολλά άτομα για πολλές δουλειές». Οι δυσκολίες που αντιμετώπισε αφορούν «στην ιδιοσυγκρασία των Αράβων. Αργούσαν, παλιότερα, να δώσουν το O.K. για μια δουλειά. Τώρα τα πράγματα τρέχουν, οι νόμοι είναι ελαστικοί, το Ντουμπάι έχει αλλάξει…Το ’96, αυτή η περιοχή που σήμερα έχει δρόμους με τέσσερις λωρίδες, ήταν έρημος». Τα ταξίδια του στην Ελλάδα περιορίζονται σε «διακοπές στη Μύκονο τα καλοκαίρια. Μου λείπουν οι ελληνικές παραλίες. Τα μικρά ελληνικά ταβερνάκια που ξεπροβάλλουν σε κάθε σοκάκι».\n«Οι Ελληνες νομίζουν ότι είναι μπουρίκουλ κουμούντουλου. Στα ρουμανικά σημαίνει ο ομφαλός της γης». Ο Πάνος Μανωλόπουλος θα το έλεγε στα αραβικά, αλλά δεν έχει πάνω από 7 μήνες στο Ντουμπάι. Τα τελευταία 10 χρόνια ζούσε στη Ρουμανία. «Οταν δουλεύεις στο εξωτερικό, τίποτα δεν είναι δεδομένο. Πρέπει να τα μάθεις όλα από την αρχή». Είναι ο διευθύνων σύμβουλος της αμερικανικής εταιρίας Stanton Chase στη Μέση Ανατολή. Με λίγα λόγια, δουλειά του είναι να επιλέγει τα ανώτατα στελέχη των εταιριών που δραστηριοποιούνται στο Ντουμπάι, το Ομάν, το Κατάρ, το Μπαχρέιν, το Κουβέιτ, τη Σαουδική Αραβία, το Λίβανο, τη Συρία και την Ιορδανία. Συναντηθήκαμε στον οικισμό Springs (όπου μένουν οι περισσότεροι Ελληνες του Ντουμπάι). Στην παρέα μας η «superwoman» σύζυγός του -δεν είναι εύκολο να τα βγάλεις πέρα με τα δίδυμα μωρά τους, Μάνο και Αριάννα (ηλικίας 1,5 έτους) που τρέχουν, τσακώνονται και έχουν κάνει το σπίτι άνω κάτω…\nΠροτού η προαγωγή του τον φέρει στο Ντουμπάι, ο Πάνος Μανωλόπουλος δούλευε με ρυθμούς Ευρώπης: χρονοδιάγραμμα, πίεση, άγχος. Τώρα δουλεύει με ρυθμούς Μέσης Ανατολής. «Η μεσανατολική έννοια του business plan με κάνει έξαλλο. Οι δουλειές εδώ γίνονται αργά. Ολα πρέπει να ωριμάσουν, να σε γνωρίσει ο άλλος. Αν δώσεις ένα ραντεβού, δεν είναι ακριβώς ραντεβού. Τυπικά είναι στις 9, ουσιαστικά στις 12. Πρέπει να οργανωθείς σύμφωνα με τους Αραβες, να λάβεις υπόψη σου το ραμαζάνι, κατά τη διάρκεια του οποίου όλα σταματούν. Να λάβεις υπόψη τις διακοπές -δεν τις θυσιάζουν για τίποτα. Γενικά η ζωή τους είναι χαλαρή. Δεν τους ενδιαφέρει να περάσουν στο πανεπιστήμιο, να τελειώσουν, να βρουν δουλειά. Ετσι κι αλλιώς, μόλις παντρευτούν, ο σεΐχης θα τους εξασφαλίσει σπίτι και οικόπεδο». Μια επαγγελματική συνάντηση που είχε προσφάτως: «Μιλάω με έναν multi billionaire, κλείνουμε μια μεγάλη συμφωνία. Ενώ μιλάμε, εκείνος βάζει το ένα πόδι πάνω στο άλλο, βγάζει το σανδάλι και ξύνει τα δάχτυλά των ποδιών του. Αλλά είναι απόφοιτος του Χάρβαρντ και οδηγεί μια Bentley. Ξαφνικά μου λέει, “δεν πάμε να κάνουμε μια σάουνα;” Τι να του πεις; Οι υπογραφές θα πέσουν εκεί…». Η καταγωγή του από την Τρίπολη. Σπούδασε Νομική, έκανε μεταπτυχιακό και διδακτορικό στις διεθνείς σχέσεις και το διεθνές δίκαιο στην Αγγλία, για ένα χρόνο δίδαξε στο Πανεπιστήμιο της Ουαλίας και αφού δούλεψε κάποιο διάστημα στην Ελλάδα, έφυγε στη Ρουμανία. «Το μωσαϊκό εθνικοτήτων που συναντάς στο Ντουμπάι, σου ανοίγει τον ορίζοντα».\nΑν κάτι σε «καταδιώκει», σε καταδιώκει ακόμα και στη Μέση Ανατολή… «Αλήθεια, είστε από τον Ελεύθερο Τύπο; Κι εγώ πριν από χρόνια δούλευα στο διαφημιστικό τμήμα της εφημερίδας!». Αυτά στο τηλέφωνο. Από κοντά, ο Μιχάλης Παναγιωτάκης προδίδει με το trendy παρουσιαστικό του το φετίχ του: τη μόδα. Οταν, δε, ανοίξει το βαλιτσάκι με τα σχέδια που κάνει ο ίδιος, καταλαβαίνεις ότι δεν πρόκειται απλά για φετίχ αλλά για μεγάλη αγάπη. Η business κάρτα του βέβαια γράφει event manager (ελληνιστί διοργανωτής εκθέσεων και διεθνών εκδηλώσεων). Και το βιογραφικό του έχει σπουδές μάρκετινγκ, «συνέχισα στο event managing, ήμουν στην Οργανωτική Επιτροπή των Ολυμπιακών Αγώνων του 2004, δεν είχα ασχοληθεί ποτέ με τη μόδα, πάντα όμως ενημερωνόμουν για τις τάσεις».\nΗ συνέχεια έχει ως εξής: Μετά τους Αγώνες ήρθε στο Ντουμπάι, διακοπές. «Είχα φίλους που δούλευαν εδώ. Είπα στη γυναίκα μου πάμε για κάτι διαφορετικό. Μου άρεσε το μέρος. Οι φίλοι μάς έλεγαν να μείνουμε, να το σκεφτούμε… Γυρίσαμε πίσω, έστειλα το βιογραφικό μου, κάναμε συνάντηση με την εταιρία Concept event που συνεργάζομαι τώρα και ξεκίνησα με μια τελετή βραβείων». Πίνουμε ένα βιαστικό εσπρέσο, γιατί «ο χρόνος δεν μου φτάνει», σε ένα από τα ξενοδοχεία του Media Centre (του συγκροτήματος στο οποίο στεγάζονται όλες οι εφημερίδες, τα κανάλια, οι διαφημιστικές). Δίπλα μας δύο Αραβες, σερφάρουν στο Ιντερνετ, μια κοπέλα με μπούρκα μιλάει στο i-Phone και ο Μιχάλης μάς μιλάει για την εβδομάδα μόδας του Ντουμπάι, της οποίας είναι διοργανωτής: «Το κομμάτι της μόδας εξελίσσεται στο Ντουμπάι. Η εβδομάδα μόδας ξεκίνησε με μεγάλη επιτυχία. Εχουν πάρει μέρος σχολές μόδας, έρχονται σχεδιαστές από άλλες χώρες. Σε γενικές γραμμές οι Αραβες είναι ανοιχτοί. Στην αρχή αναρωτιόμουν πώς θα τα δεχτούν… Μετά το είδα στην πράξη… Δεν μπορείς να παρουσιάσεις εντελώς αποκαλυπτικά ρούχα. Εντάξει, υπάρχουν μίνι φορέματα, αλλά δεν χρειάζεται να το παρακάνεις. Εχουμε και ρούχα με επιρροές αραβικές». Ο Μιχάλης επιμένει ότι το κομμάτι της μόδας εξελίσσεται στο Ντουμπάι. Κι εγώ -έχοντας εικόνες μπούρκας και κελεμπίας στο μυαλό- τον ρωτώ αν περιορίζεται σε ένα ζευγάρι γυαλιά γνωστής φίρμας και ένα ζευγάρι ψηλοτάκουνα. «Αυτά είναι για το φαίνεσθαι», με διακόπτει. «Τις εμιράτισσες τις ενδιαφέρει πολύ η εμφάνισή τους. Οταν είναι μεταξύ τους, στα σπίτια, βγάζουν τις μπούρκες και φοράνε τις τουαλέτες. Ακολουθούν τη μόδα, αγοράζουν ακριβές τουαλέτες, όχι για να κάνουν μια δημόσια εμφάνιση -ούτε για να τις δουν οι άντρες τους- αλλά για να τις δείχνουν η μία στην άλλη». Τα τελευταία τρία χρόνια «άνοιξε το μυαλό μου. Το καλό με το Ντουμπάι είναι ότι, ενώ είσαι σε αραβικό έδαφος, δεν το καταλαβαίνεις. Ολοι ενδιαφέρονται για τη δουλειά, ανοίγει το μυαλό, βλέπεις άλλες κουλτούρες, χριστιανούς, ινδουιστές, μουσουλμάνους». Η γυναίκα του είναι υπεύθυνη επικοινωνίας σε μια γκαλερί. Πριν από τρεις μήνες έφερε στη ζωή, (σε αραβικό νοσοκομείο) την κορούλα του, τη Μελίνα, «Δεν ξέρω αν θα γυρίσω πίσω. Προς το παρόν θα μείνουμε εδώ».\nΜεταξύ γκολφ, γραφείου, σπιτιού και οικογένειας συναντήσαμε τον -Πατρινό στην καταγωγή- Νίκο Ευαγγελόπουλο, κάτω από τους εξωτικούς φοίνικες του Jumeirah Beach Hotel. Τα τελευταία τρία χρόνια είναι ο γενικός διευθυντής της Chiquita στη Μέση Ανατολή. Προτού δεχτεί τη θέση, που τον έφερε μόνιμα στο Ντουμπάι, είχε αναλάβει τη δημιουργία ενός εργοστασίου νερού στο Αφγανιστάν. Εκείνη την περίοδο άφησε πίσω του τη θέση του διευθύνοντος συμβούλου, έκλεισε την πόρτα σε ένα παρελθόν… γεμάτο ανθρακικό (για 18 χρόνια δούλευε στην Coca-Cola, στη Μέση Ανατολή) και βρήκε… την υγειά του στις μπανάνες! «Το καράβι ξεκινάει από τις Φιλιππίνες με προορισμό το Ντουμπάι, μετά πηγαίνει στο Αμπουντάμπι, το Μπαχρέιν, τη Σαουδική Αραβία. Μια από τις μεγαλύτερες αγορές μας είναι το Ιράν. Μετά ακολουθεί η Σαουδική Αραβία».\nΜε θέα το επιβλητικό Burj Al Arab, ο Νίκος Ευαγγελόπουλος θυμάται το Ντουμπάι που πρωτογνώρισε πριν από 5 χρόνια. «Ηταν το Burj, το Jumeirah και οι παραλίες. Και πιο πέρα έρημος. Τώρα περιμένουμε να σταματήσει αυτός ο οργασμός της ανοικοδόμησης, να περάσει αυτό το μεταβατικό στάδιο». Εξω έχει σχεδόν 50 βαθμούς. «Ηρθατε λάθος εποχή. Από Οκτώβρη μέχρι Μάρτιο το Ντουμπάι είναι φανταστικό. Αν είσαι λάτρης της θάλασσας, κάνεις μπάνιο όλο το χειμώνα. Αν είσαι λάτρης του γκολφ, είναι παράδεισος». Ο ίδιος είναι δεινός γκολφέρ. Με το γκολφ ασχολούνται και οι δύο κόρες του, η 16χρονη Ηρώ και η 9χρονη Σταματία-Μαρία. «Στο σχολείο των κοριτσιών υπάρχουν 110 διαφορετικές φυλές. Φαντάσου ένα παιδί να μεγαλώνει σε αυτό το περιβάλλον… Είναι φοβερή εμπειρία. Είμαστε σε μια μουσουλμανική χώρα, ντυνόμαστε όπως θέλουμε, πιστεύουμε όπου θέλουμε, κυκλοφορούμε ασφαλείς». Η Ελλάδα τού λείπει. «Κυρίως η συναναστροφή μου με τον κόσμο και η κουλτούρα». Δεν θα άλλαζε όμως τη ζωή του στο Ντουμπάι: «τη δουλειά, τα χόμπι μου και την οικογενειακή αρμονία».\nΠαρκάρει τη «Μουχρίτσα» (ένα αγωνιστικό Νissan 350 Z) στο γκαράζ και μας υποδέχεται σπίτι του με παγωμένους φραπέδες. «Δούλευα ως ανθυποπλοίαρχος σε μια ελληνική εταιρία, ώσπου άρχισα να τρελαίνομαι στο καράβι και αποφάσισα να βγω σε γραφείο, στην Αθήνα. Οταν είδα ότι δεν την παλεύεις με 800 ευρώ το μήνα, έφυγα. Τότε σκέφτηκα την καριέρα μου και τη ζωή μου...». Ο Αλέξανδρος, είναι ναυλομεσίτης. Εγκαταστάθηκε πριν ενάμιση χρόνο στο Ντουμπάι, «ερχόμουν όμως συχνά, επειδή εδώ δραστηριοποιείται ο πατριός μου, Κώστας Παπαντώνης. Ασχολείται με εμπόριο πετρελαίου -είναι ιδιοκτήτης μιας μεγάλης ναυτιλιακής, με έδρα την Φουτζέιρα». Οταν πρωτοήρθε στο Ντουμπάι, εντυπωσιάστηκε. «Σιγά σιγά συνηθίζεις και βαριέσαι τη ρουτίνα. Για παράδειγμα, θες να πας για καφέ, με τέτοιον καιρό, δεν μπορείς να κάτσεις έξω. Τα κλαμπ είναι ανοιχτά Τρίτη, Πέμπτη και Παρασκευή ως τις 3. Τι να πρωτοκάνεις σε 3 ώρες;». Η διασκέδαση στην Ελλάδα τού λείπει. Αν και «εδώ το σέρβις είναι άψογο, σε αντιμετωπίζουν με το σεις και με το σας». Οι συνθήκες εργασίας «είναι καλύτερες εδώ. Ανεβαίνεις πιο γρήγορα. Στην Ελλάδα έχεις ανταγωνισμό μέσα στην ίδια σου την εταιρία, κοιτάνε όλοι να σου βγάλουν το μάτι. Για παράδειγμα, έχει κάποιος ένα βαπόρι, εσύ έχεις το φορτίο, κοιτάζει να σου πάρει το φορτίο για να το κλείσει μόνος και να πάρει την προμήθεια. Οι ξένες εταιρίες εκτιμούν την αποδοτικότητα της δουλειάς σου συνολικά». Η δουλειά του είναι «το ένα κόλλημα. Το άλλο είναι τα αυτοκίνητα…». Την «αρρώστια» για τα καρτ και στη συνέχεια για τους αγώνες. Ευτυχές γεγονός και για τους δύο η πίστα προδιαγραφών Formula που δημιουργήθηκε στο Ντουμπάι. «Το 2006 ήμασταν 3οι στο πρωτάθλημα των Εμιράτων, την επόμενη χρονιά πήραμε το πρωτάθλημα. Ο Κώστας οδηγεί, εγώ δοκιμάζω το αμάξι και το στήνω. Μέσα στο κόκπιτ μπορεί να ‘‘χτυπήσει’’ 65 βαθμούς. Εχουμε όμως πατέντα: ένα μπλουζάκι με σωληνάκια, που συνδέεται με ψυγείο το οποίο έχει τρόμπα και ανακυκλώνει παγωμένο νερό. Κατά τη διάρκεια του αγώνα τραβάει ένα μεγάλο μέρος της θερμοκρασίας. Οι υπόλοιποι οδηγοί δε φοράνε. Για μένα προέχει η ασφάλεια του οδηγού ενός αγωνιστικού αυτοκινήτου».\n«Πολλές φορές, όταν έρχεσαι να κάνεις έκθεση στο Ντουμπάι, είναι σαν να πας στο φεγγάρι. Είμαι ο άνθρωπός σου. Υπάρχουν άλλοι που κανονίζουν τα μισά. Εμείς τα κανονίζουμε όλα». Ο Νίκος είναι 23 ετών, είναι συνεχώς «στην τσίτα», έχει χιούμορ και πολύ όρεξη για δουλειά. Οταν ανακοίνωσε στους γονείς του ότι φεύγει στο Ντουμπάι, είχε ήδη κάνει έρευνα αγοράς. «Μαζί με το συνεργάτη μου, τον Θεόφιλο, αποφασίσαμε να στήσουμε μια διαφημιστική below the line. Ψάχναμε λοιπόν στην Κίνα και τα Εμιράτα για μεγάλα εμπορικά κέντρα. Καταλήξαμε στο Ντουμπάι». Στη συνέχεια ο ΕΟΤ αποδέχτηκε την πρόταση που είχαν καταθέσει. «Είχαμε προτείνει ένα περίπτερο, που θα προμοτάρει την Ελλάδα, μέσα στο Emirates Mall. Εμειναν ενθουσιασμένοι». Στη συνέχεια μου εξηγεί ότι τα πράγματα δεν είναι απλά, όσο ακούγονται. «Οταν ήρθαμε πέρσι τον Αύγουστο, είδαμε πόσο δύσκολο είναι να κάνεις οτιδήποτε εδώ. Χρειάζεσαι ντόπιους να εγγυηθούν, θέλουν άδεια για τα πάντα, είναι τρομερά γραφειοκράτες. Επρεπε να βρω δικηγόρο, σπίτι να μείνω, υπαλλήλους για την εταιρία. Υπάρχει κανένας που τα κάνει όλα; Οχι. Είμαστε εμείς. Είμαστε ο Βέγγος του Ντουμπάι». Ο Νίκος μεγάλωσε στην Αγία Παρασκευή, σπούδασε οικονομικά στην Πάτρα και έκανε μεταπτυχιακό στο μάνατζμεντ στην Αγγλία. Το παράδοξο που θυμάται και γελάει είναι ότι\n«για να αποκτήσεις γραφείο, πρέπει να έχεις επιταγή από τράπεζα του Ντουμπάι. Για να κλείσεις το σπίτι σου, πρέπει να έχεις κατοικία! Δεν είχα ούτε σπίτι ούτε τραπεζικό λογαριασμό. Εκοψα ένα τσεκ κάπου στην Ελλάδα, το πήγα ως εγγύηση.». Κάθε μέρα- ακόμα και τα Σάββατα πηγαίνει στο γραφείο. Παρέες, φίλους, εξόδους και βόλτες δεν στερείται, «σήμερα θα μαζευτούμε όλοι σπίτι να παίξουμε κανένα χαρτάκι». Η κουβέντα γυρίζει και πάλι στη δουλειά. Αλλο ένα αστείο περιστατικό: Εχουμε έναν πελάτη, που θέλει να του φτιάξουμε ημερολόγια για μια έκθεση πριν από το νέο έτος. Εμείς τα φτιάχνουμε και τα πάμε σε ένα τυπογραφείο. Δυο μέρες πριν από την έκθεση, μου λέει ο προμηθευτής, “δεν μπορούμε να τα έχουμε”. Εχεις τρελαθεί, του λέω, έχεις υπογράψει! Εκανα κάτι που δεν έχω κάνει ποτέ. Πήγα, τον πήρα από το μαγαζί του, τον έφερα στο γραφείο και τον κλείδωσα. Ημουν εκτός ελέγχου, κι εκεί που φώναζα, σηκώθηκε να φύγει. Βλέποντας την πόρτα κλειδωμένη, βάζει τα κλάματα! Παίρνει τηλέφωνα, κάνει αμέσως τα ημερολόγια, τον πληρώνω και τι μου λέει χαρούμενος; “Αφεντικό, πότε θα κάνουμε την επόμενη παραγγελία;” Η παγίδα στο Ντουμπάι είναι ότι δεν σου λένε όχι ποτέ. Εδώ μαθαίνεις να εκτιμάς το όχι… Το “δεν μπορώ”. Ρισκάρεις πάρα πολλά. Ειδικά στον τομέα μας, που κρίνεσαι μέσα σε τρεις μέρες».\nΜπαίνω μέσα στο κατάστημα που είναι τίγκα στη γούνα. Η τηλεόραση είναι γυρισμένη σε ρωσικό μουσικό κανάλι και παίζει ρωσική ποπ. Ο Κώστας με πληροφορεί ότι δεν είναι «καμιά δεκαριά γουναράδες» όπως νόμιζα, αλλά περίπου 50 Ελληνες εδώ στο Ντουμπάι. Εχει ζήσει στη Ρωσία, είναι παντρεμένος με Ρωσίδα, και σε λίγους μήνες θα γεννηθεί το πρώτο τους παιδί. Πρώτοι και καλύτεροι πελάτες, φυσικά, οι Ρώσοι. «Το να βγάλουν βίζα για Ντουμπάι, είναι πολύ εύκολο. Ετσι τους χάσαμε από την Ελλάδα τους Ρώσους», μου λέει, ανοίγει το συρτάρι και ανεβάζει στο γραφείο ένα μπουκάλι βότκα. Γεμίζει τα ποτήρια και συνεχίζει: «Στην Ελλάδα χάσαμε το παιχνίδι. Κι εδώ, είμαστε πάνω που θα τα μαζέψουμε και θα φύγουμε. Πρέπει να βρούμε αναπτυσσόμενο κράτος. Η γούνα δεν έχει πατρίδα. Πατρίδα της είναι όπου πάνε οι Ρώσοι». Οι Ρώσοι συνιστούν το 90% της συνολικής πελατείας. «Ερχονται κάθε χρόνο και παίρνουν και δυο και τρία κομμάτια. Κι Αραβες-γκόμενοι έρχονται με τις κυρίες τους. Εκείνες βγάζουν τις μπούρκες, φοράνε τις γούνες κάθε Χριστούγεννα. Και φεύγουν διακοπές στη Νέα Υόρκη. Νούμερο τρία πελάτες είναι οι Σύριοι και οι Ινδοί». Προσπαθώ να καταλάβω πώς λειτουργεί το σύστημα. «Δίνεις τα χαρτιά στον Αραβα σπόνσορα. Χωρίς αυτόν δουλεύεις μόνο σε ελεύθερη ζώνη. Στον σπόνσορα ανήκει το 0%. Και εσύ του δίνεις 16.000 dirham το χρόνο. Ενώ η βότκα ρέει, μου μιλάει για τις χρυσές εποχές της γούνας (μέχρι το 1985), το φως που άναψε στο τούνελ η ρωσική περεστρόικα και ψιθυριστά εξηγεί τη μεγάλη δυσκολία που αντιμετωπίζουν οι γουναράδες στην Ελλάδα: «Πρέπει να δίνεις το 10 με 15% στους Ρωσοπόντιους». Ζωή στη γούνα δεν δίνει πάνω από 12 χρόνια. Μετά δεν ξέρει τι θα κάνει. «Δεν μπορώ να δω πέρα από την άκρη της μύτης μου». Ενας λόγος για να προσεύχεται στον προφήτη Ηλία, τον προστάτη των γουναράδων, είναι ότι «από το 2009 φορολογούμαστε. Το 5% επί της πώλησης και όχι επί της εισαγωγής». Την ώρα που έφευγα με αποχαιρέτησε… συνθηματικά στα ποντιακά. «Χάσον το λάδι, παρ’ τις γούνες».


ΑΝΑΔΕΙΞΗ ΕΞΩΤΕΡΙΚΟΥ ΠΛΥΝΤΗΡΙΟΥ ΓΙΑ ΤΑ ΑΣΘΕΝΟΦΟΡΑ ΟΧΗΜΑΤΑ ΤΟΥ ΠΑΡΑΡΤΗΜΑΤΟΣ ΙΩΑΝΝΙΝΩΝ ΤΟΥ ΕΚΑΒ 7ΗΣ ΠΕΡΙΦΕΡΕΙΑΣ ΓΙΑ ΕΝΑ ΕΤΟΣ ΜΕ ΔΙΚΑΙΩΜΑ ΕΞΑΜΗΝΗΣ ΠΑΡΑΤΑΣΗΣ. – Εθνικό Κέντρο Άμεσης Βοήθειας\nΑΝΑΔΕΙΞΗ ΕΞΩΤΕΡΙΚΟΥ ΠΛΥΝΤΗΡΙΟΥ ΓΙΑ ΤΑ ΑΣΘΕΝΟΦΟΡΑ ΟΧΗΜΑΤΑ ΤΟΥ ΠΑΡΑΡΤΗΜΑΤΟΣ ΙΩΑΝΝΙΝΩΝ ΤΟΥ ΕΚΑΒ 7ΗΣ ΠΕΡΙΦΕΡΕΙΑΣ ΓΙΑ ΕΝΑ ΕΤΟΣ ΜΕ ΔΙΚΑΙΩΜΑ ΕΞΑΜΗΝΗΣ ΠΑΡΑΤΑΣΗΣ.\nΗμ/νία Δημοσίευσης: 02/03/2021 9:34\nΑΝΑΔΕΙΞΗ ΕΞΩΤΕΡΙΚΟΥ ΠΛΥΝΤΗΡΙΟΥ ΓΙΑ ΤΑ ΑΣΘΕΝΟΦΟΡΑ ΟΧΗΜΑΤΑ ΤΟΥ ΠΑΡΑΡΤΗΜΑΤΟΣ ΙΩΑΝΝΙΝΩΝ ΤΟΥ ΕΚΑΒ 7ΗΣ ΠΕΡΙΦΕΡΕΙΑΣ.\nΠΡΟΣΚΛΗΣΗ ΕΠΙΣΚΕΥΉΣ ΚΥΚΛΩΜΑΤΟΣ ΘΕΡΜΑΝΣΗΣ ΣΤΟ ΔΕΥΤΕΡΕΥΩΝ ΔΙΚΤΥΟ.\nΠΡΟΣΚΛΗΣΗ ΕΝΔΙΑΦΕΡΟΝΤΟΣ ΓΙΑ ΠΡΟΜΗΘΕΙΑ ΜΑΣΚΩΝ ΧΟΡΗΓΗΣΗΣ ΟΞΥΓΟΝΟΥ ΔΙΑΦ. ΤΥΠΩΝ ΓΙΑ ΑΝΑΓΚΕΣ ΕΚΑΒ ΛΑΜΙΑΣ (Α.Δ. Β8/26-2-21)


Νέα & Δελτία Τύπου - Σελίδα 8 - Hellenic Seaways - Έτσι κι αλλιώς, Αιγαίο!\nΤετάρτη, 25 Ιανουαρίου 2017, 12:23\nΑνεκτέλεστo δρομολόγιo του HELLENIC HIGHSPEED λόγω δυσμενών καιρικών συνθηκών\nΣας ενημερώνουμε ότι λόγω δυσμενών καιρικών συνθηκών που επικρατούν σήμερα Τετάρτη 25/01/2017 το HELLENIC HIGHSPPED παραμένει στη Σύρο.\nΤρίτη, 24 Ιανουαρίου 2017, 16:13\nΣας ενημερώνουμε ότι λόγω δυσμενών καιρικών συνθηκών που επικρατούν σήμερα Τρίτη 24/01/2017 το HELLENIC HIGHSPPED θα παραμείνει στη Σύρο.\nΠέμπτη, 19 Ιανουαρίου 2017, 15:46\nΑνεκτέλεστα δρομολόγια του Ε/Γ - Ο/Γ ΑΡΤΕΜΙΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που πικρατούν σήμερα Πέμπτη 19/1/17, το Ε/Γ-Ο/Γ ΑΡΤΕΜΙΣ παραμένει στο λιμάνι Μύρινα της Λήμνου.\nΤετάρτη, 11 Ιανουαρίου 2017, 13:23\nΑνεκτέλεστα δρομολόγια του Ε/Γ - Ο/Γ HELLENIC HIGHSPEED λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν σήμερα Τετάρτη 11/01/17 το Ε/Γ-Ο/Γ HELLENIC HIGHSPEED παραμένει στη Σύρο.\nΤρίτη, 10 Ιανουαρίου 2017, 15:15\nΤροποποίηση δρομολογίων του Ε/Γ-Ο/Γ ΑΡΤΕΜΙΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν σήμερα Τρίτη 10/01/17, το Ε/Γ-Ο/Γ ΑΡΤΕΜΙΣ παραμένει στο λιμάνι Μύρινα της Λήμνου.\nΠαρασκευή, 30 Δεκεμβρίου 2016, 14:01\nΤροποποίηση δρομολογίων του Ε/Γ-Ο/Γ ΕΞΠΡΕΣ ΠΗΓΑΣΟΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου το Ε/Γ-Ο/Γ Εξπρες Πήγασος παραμένει στο λιμάνι του Λαυρίου.\nΠαρασκευή, 30 Δεκεμβρίου 2016, 13:30\nΤροποποίηση δρομολογίων του Ε/Γ-Ο/Γ ΝΗΣΟΣ ΣΑΜΟΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου τα δρομολόγια του Ε/Γ-Ο/Γ ΝΗΣΟΣ ΣΑΜΟΣ τροποποιούνται\nΠαρασκευή, 30 Δεκεμβρίου 2016, 13:13\nΤροποποίηση δρομολογίων του Ε/Γ-Ο/Γ ΝΗΣΟΣ ΜΥΚΟΝΟΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου τα δρομολόγια του Νήσος Μύκονος τροποποιούνται.\nΤροποποίηση δρομολογίων του Ε/Γ-Ο/Γ ΕΞ. ΠΗΓΑΣΟΣ λόγω δυσμενών καιρικών συνθηκών\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου τα δρομολόγια του Ε/Γ-Ο/Γ ΕΞ. ΠΗΓΑΣΟΣ θα παραμείνουν ανεκτέλεστα.\nΠέμπτη, 22 Δεκεμβρίου 2016, 16:13\nΤροποποίηση δρομολογίων του Ε/Γ-Ο/Γ Νήσος Μύκονος\nΣας ενημερώνουμε ότι μετά τον καθυστερημένο απόπλου του Ε/Γ-Ο/Γ Νήσος Μύκονος απο τη Χίο, το σημερινό του δρομολόγιο τροποποιείται.\nΛόγω της απεργίας της Πανελλήνιας Ναυτικής Ομοσπονδίας (Π.Ν.Ο.), την Παρασκευή 2/12/16 και το Σάββατο 3/12/16, τα δρομολόγια των πλοίων θα τροποποιηθούν\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου που ισχύει σήμερα Τετάρτη 30/11/2016 τα δρομολόγια των πλοίων ΕΞΠΡΕΣ ΠΗΓΑΣΟΣ. ΝΗΣΟΣ ΜΥΚΟΝΟΣ και HELLENIC HIGHSPEED τροποποιούνται.\nΣας ενημερώνουμε ότι λόγω των δυσμενών καιρικών συνθηκών που επικρατούν και της απαγόρευσης απόπλου που ισχύει σήμερα Τετάρτη 9/11/16 τα προγραμματισμένα δρομολόγια του Ε/Γ - Ο/Γ HELLENIC HIGHSPEED δεν θα πραγματοποιηθούν. Το πλοίο παραμένει στη Σύρο.\nΠέμπτη, 22 Σεπτεμβρίου 2016, 14:41\nΛόγω της απεργίας της Πανελλήνιας Ναυτικής Ομοσπονδίας (Π.Ν.Ο.), την Πέμπτη 22/9/2016 και την Παρασκευή 23/9/2016 , τα δρομολόγια των πλοίων μας θα διαμορφωθούν ως εξής:\nΤετάρτη, 27 Ιουλίου 2016, 20:00


O DJ Felli Fel μιλάει αποκλειστικά στο Beat-Town! | 2022\nO DJ Felli Fel είχε σημειώσει τα τελευταία χρόνια μερικές μεγάλες επιτυχίες («Get Buck In Here») και παράλληλα συνεχίζει να αποτελεί ένα από τα καλύτερα ονόματα στο αμερικανικό ραδιόφωνο μέσω των ραδιοφωνικών εκπομπών του. Στο έτος που μας πέρασε, ο γνωστός παραγωγός μας ξεσήκωσε με το «Have Some Fun» το οποίο κατάφερε να εισχωρήσει και στην δική μας λίστα με τα κορυφαία R&B και Hip Hop κομμάτια του 2014. Αυτήν την περίοδο μας δόθηκε η δυνατότητα να μιλήσουμε με τον DJ Felli Fel για τις επιτυχίες του, τα μελλοντικά του σχέδια και διάφορα άλλα θέματα.\nOriginal English version: http://beat-town.com/?p=50215\nBeat-Town: Πρώτα από όλα θα ήθελα να σε ευχαριστήσω για αυτή την συνέντευξη. Το 2014 είχες ένα δυνατό single, το «Have Some Fun”, με τους Pitbull,Cee-Lo Green και Juicy J. Το ελληνικό κοινό το αγκάλιασε αμέσως και το επιλέξαμε μάλιστα και ως ένα από τα καλύτερα κομμάτια του 2014. Θα θέλαμε να μάθουμε περισσότερα γύρω από τα σχέδιά σου για το 2015. Θα κυκλοφορήσεις κάποτε ένα ολοκληρωμένο album;\nDJ Felli Fel: Τα πλάνα μου για το 2015 περιλαμβάνουν ταξίδια σε όλο τον κόσμο και DJing σε διάφορες πόλεις και χώρες. Επίσης σχεδιάζω να κυκλοφορήσω ένα compilation mixtape και δουλεύω για 4 νέα singles που πρόκειται να κυκλοφορήσουν πριν το τέλος του 2015. Έχω ένα έτοιμο που αναμένεται να κυκλοφορήσει σύντομα, ένα κομμάτι με μία πιο EDM-βάση, σε συνεργασία με τον Juicy J,τον Tyga και τον Lil Jon.\nBT: Το ελληνικό κοινό αγάπησε επίσης και τα «Boomerang»,«Feel It» & «Get Buck In Here». Πώς έγιναν οι συνεργασίες αυτές με καλλιτέχνες όπως ο Diddy,o Ludacris,o Akon,o Lil Jon κλπ.;\nDF: Τους γνώριζα χρόνια και είχα μία καλή και δημιουργική σχέση μαζί τους.\nBT: Υπάρχει κάποιος που θα ήθελες να δουλέψεις,αλλά δεν το έχεις καταφέρει μέχρι σήμερα;\nDF: Ο Jay-Z και ο J.Cole.\nBT: Υπάρχει κάποιο τραγούδι σου που θα επέλεγες ως το καλύτερο της καριέρας σου; Ή ίσως το αγαπημένο σου για διάφορους λόγους;\nDF: Το «Finer Things» με τους Kanye West, Ne-Yo, Fabolous & Jermaine Dupri είναι το αγαπημένο μου, αλλά το «Get Buck In Here» ήταν πιθανώς το πιο επιτυχημένο μου ως σήμερα. Το εν λόγω single έγινε μάλιστα σχεδόν διπλά πλατινένιο. Παρ’όλα αυτά, πάντοτε έτρεφα μία ιδιαίτερη συμπάθεια προς το «Finer Things».\nBT: Εκτός από το να ηχογραφείς την δική σου μουσική,πρέπει να πω πως κάνεις σπουδαίες συνεντεύξεις και διασκεδαστικά DJ sets σε επιτυχημένους ραδιοφωνικούς σταθμούς. Τι είναι αυτό που αγαπάς σχετικά με το ραδιόφωνο και με το να είσαι μία δημοφιλή ραδιοφωνική προσωπικότητα;\nDF: Αγαπάω το ραδιόφωνο επειδή καταφέρνω να «επικοινωνώ» και καλώς εχόντων των πραγμάτων να «αγγίζω» τους ανθρώπους όταν περνάνε μία άσχημη μέρα. Είμαι πολύ περήφανος για τον ραδιοφωνικό σταθμό μου,έχω δουλέψει πολύ σκληρά εκεί και αναγνωρίζω το ότι είμαι πολύ ευλογημένος.\nBT: Συνήθως ρωτάμε τους παραγωγούς για συμβουλές για ανερχόμενους καλλιτέχνες, αλλά θα ήθελα να ξέρω αν έχεις κάποιες συμβουλές για άτομα που θέλουν να αρχίσουν μία καριέρα στον χώρο του ραδιοφώνου.Τι είναι σημαντικό για να γίνεις ένας καλός ραδιοφωνικός παραγωγός ή να πραγματοποιήσεις μία συνέντευξη εν έτει 2015;\nDF: Το να είσαι καλός ραδιοφωνικός παραγωγός είναι σαν να είσαι ένας καλός DJ σε ένα club, πρέπει να γνωρίζεις το κοινό σου καθώς και το τι επιθυμεί να ακούσει. Στο ραδιόφωνο υπάρχει η πρόκληση του ότι πρέπει να τρέφεσαι από την δική σου ενέργεια, καθώς επίσης και να είσαι δημιουργικός και να «φαντάζεσαι» το κοινό να στέκεται «μπροστά σου», ενώ στα clubs μπορείς να νιώσεις την ενέργεια του κοινού μπροστά σου επειδή μπορείς να δεις και να βιώσεις άμεσα το τι τους αρέσει και τι όχι. Η συμβουλή μου είναι πως με οτιδήποτε θέλεις να είσαι επιτυχημένος στην ζωή σου χρειάζεται να περιβάλλεται ο εαυτός σου από αυτό. Για παράδειγμα, αν θες να γίνεις ποδοσφαιριστής κοιμήσου μέσα σε ένα ποδοσφαιρικό γήπεδο. Από τα 16 μου περιβάλλομαι σε όλη μου την ζωή συνεχώς από μουσική, ραδιόφωνα, DJs & clubs.\nBT: Όταν ξεκίνησες να είσαι DJ σε διάφορα μικρά party, πίστευες πως κάποια μέρα θα γινόσουν γνωστός και θα είχες μία επιτυχημένη ραδιοφωνική εκπομπή;\nDF: Είχα φιλοδοξίες να γίνω rapper/παραγωγός και όταν ξεκίνησα το DJing κατάλαβα πως θα μου ταίριαζε περισσότερο αυτός ο τομέας, αλλά ποτέ δεν φαντάστηκα πως θα έφτανα ως εδώ.\nBT: Έχεις επισκεφθεί ποτέ την Ελλάδα; Αν όχι,θα ήθελες να δώσεις μία ζωντανή παράσταση εδώ;\nDF: Δεν έχω επισκεφθεί ποτέ την Ελλάδα. Ναι, είχα την ευκαιρία πριν μερικά χρόνια, αλλά δεν υπήρχαν διαθέσιμες ημερομηνίες στο πρόγραμμά μου. Ελπίζω πως κάποια μέρα θα την επισκεφθώ. Έχω ακούσει τόσα πολλά, αλλά θα ήθελα να το ζήσω και εγώ αυτό προσωπικά.\nBT: Θα ήθελα να σε ευχαριστήσω ξανά που μας έδωσες την ευκαιρία να συνομιλήσουμε μαζί σου. Έχεις κάποια τελευταία λόγια για τους οπαδούς σου στην Ελλάδα;\nDF: Πρώτα από όλα σας ευχαριστώ που ενδιαφέρεστε για μένα ως παραγωγό. Είμαι πολύ ευλογημένος που κάνω ότι αγαπάω και βγάζω χρήματα από αυτό ταυτόχρονα. Ελπίζω κάποια μέρα να μπορέσω να έρθω στην Ελλάδα και να σας δείξω τι μπορώ να κάνω από κοντά. Αλλιώς θα ερχόμουν να τρώω τα φαγητά σας επί μία εβδομάδα (γέλια). Deuces!\nΓια επικοινωνία και πληροφορίες γύρω από τον DJ Felli Fel:\nOfficial website: http://www.djfellifel.com/\nbeat-town interview dj felli fel Sto\nExclusive Interview With DJ Felli Fel!\nClaydee feat. Faydee – Who (Video)


Anonymoi.gr: Ημερήσιες Προβλέψεις για όλα τα Ζώδια 16/4\nΓενικά: Παρ' όλο που υπάρχουν εντάσεις εσύ έχεις την διάθεση να χαλαρώσεις και να δώσεις αγάπη. Για αυτό μην αφήσεις τις δυσκολίες να σε παρασύρουν. Έχεις την δύναμη της προσήλωσης και της προσευχής αν θέλεις να γίνουν αλλαγές και θα έχεις ό, τι ζητήσεις αρκεί να το κάνεις με την καρδιά σου. Ένα πιθανόν ταξίδι με φίλους αλλά και άτομα από την οικογένειά σου θα σου κάνει πολύ καλό. Έρωτας: Η πιθανότητα να σου βγουν στην επιφάνεια κάποια απωθημένα που προς το παρόν τα είχες κρύψει είναι μεγάλη αλλά το καλύτερο που έχεις να κάνεις είναι η συγχώρεση και η λύτρωση από το παρελθόν που σε έχει πονέσει με ένα πιο πνευματικό τρόπο.\nΓενικά: Η πρόληψη μιας κατάστασης θα σου φέρει πιο εύκολα αποτελέσματα και ο λόγος είναι ότι θα έχεις αυτογνωσία τι ακριβώς θέλεις και με ποιο τρόπο θα το αποκτήσεις. Το ενδιαφέρον για αγορές που σχετίζονται με ένα κομμάτι βαθύ και παθιασμένο πιθανόν να σου αλλάξει την ψυχολογία. Έρωτας: Μην αφήνεις την ζήλεια να σε καταλάβει γιατί θα χαθεί το παιχνίδι που για αυτό έχεις αγωνιστεί πάρα πολύ. Αν σχετίζεσαι με Υδροχόο πιθανόν να σε χωρίζει η δυσπιστία και η πιθανή δυσκαμψία που δείχνεις για κάποια δικά του προβλήματα.\nΈρωτας: Ενώ αναζητάς τον ρομαντικό έρωτα, φοβάσαι να ανοιχτείς για να μην καταλάβουν κάτι ιδιαίτερο για σένα και για αυτό όλη αυτή την περίοδο έχεις σεμνή και διακριτική παρουσία. Πάντως οτιδήποτε κι αν αποφασίσεις θα έχεις ένα πρόσωπο πάντα να σε ακολουθεί και να σε υποστηρίζει. Καριέρα & Οικονομικά: Σε ενδιαφέρουν άμεσα κάποιες συνεργασίες οι οποίες θα παρατηρήσεις ότι από εκεί που υπήρχε άρνηση να ξεπεραστούν τα άμεσα προβλήματα λόγω ιδιαίτερων ιδεών, τώρα γίνονται πιο γρήγορες συνειδητοποιήσεις γι' αυτό δεν θα μείνετε να παλεύετε μόνοι.


Πρώτη ήττα. Η Τζένοα "γονάτισε" την Γιουβέντους – video - tromaktiko\nΠρώτη ήττα. Η Τζένοα “γονάτισε” την Γιουβέντους – video\n17 Μαρτίου 2019 15:53\nΟ Μάσιμο Αλέγκρι προτίμησε να ξεκουράσει τον Κριστιάνο Ρονάλντο και η Γιουβέντους… απέτυχε, λίγες ημέρες μετά την απίστευτη της πρόκριση επί της Ατλέτικο Μαδρίτης. Η είσοδος του Πάντεφ “ανέβασε” την Τζένοα, που υποχρέωσε την “βέκια σινιόρα” στην πρώτη της ήττα στη φετινή Serie A (2-0). Ακυρώθηκε γκολ του Ντιμπάλα με χρήση VAR.\nΦτάσαμε στην 28η αγωνιστική της Serie A για να δούμε την Γιουβέντους να γνωρίζει την πρώτη της ήττα στο φετινό πρωτάθλημα. Η Τζένοα είναι η ομάδα που κατάφερε να “σπάσει” το αήττητο της “βέκια σινιόρα”, επικρατώντας με 2-0 μέσα στο «Λουίτζι Φεράρις».\nΜέχρι να αγωνιστεί στη Γένοβα, η ομάδα του Μασιμιλιάνο Αλέγκρι μετρούσε 24 νίκες και 3 ισοπαλίες σε 27 παιχνίδια. Ο Ιταλός τεχνικός άφησε εκτός τους Κριστιάνο Ρονάλντο, Κιελίνι και Ματουιντί, για να ξεκουραστούν, ενώ τραυματίες ήταν οι Κεντίρα, Κόστα, Μπαρτζάλι, Κουαδράδο και Ντε Σίλιο.\nΗ είσοδος του Πάντεφ (65′) ήταν ο… παράγοντας που ανέβασε κατακόρυφα την απόδοση των γηπεδούχων. Ο Σκοπιανός δημιούργησε το 1-0 του Στουράρο (72′) ενώ διαμόρφωσε το τελικό 2-0 στο 81′.\nΝα αναφέρουμε ότι στο 56′ -με το σκορ στο 0-0- ο Ντιμπάλα έστειλε την μπάλα στα δίχτυα της Τζένοα, αλλά το τέρμα ακυρώθηκε ως οφσάιντ με την υπόδειξη του VAR.


Μπάσκετ: Μεγάλο «διπλό» της ΑΕΚ στην Πυλαία - Newshub.gr\nΜπάσκετ: Μεγάλο «διπλό» της ΑΕΚ στην Πυλαία\n13 Μαρτίου 2021 - 22:51\nΟ Κιθ Λάνγκφορντ έδωσε στην ΑΕΚ τη νίκη με 87-85 επί του ΠΑΟΚ στην παράταση, στο ντέρμπι των «Δικέφαλων» που φιλοξενήθηκε στο PAOK Sports Arena για τη 17η αγωνιστική της Basket League.\nΟ Αμερικανός ήταν ψύχραιμος, πήρε την μπάλα στα τελευταία δευτερόλεπτα της παράτασης και την έβαλε στο καλάθι των γηπεδούχων, χαρίζοντας στην ομάδα του την τρίτη κατά σειρά νίκη στο πρωτάθλημα.\nΜε καλύτερη παρουσία στα... σημεία η Ένωση, έκλεισε το πρώτο δεκάλεπτο προηγούμενη 19-17, ενώ με επιμέρους σκορ 14-4 και τους Ρογκαβόπουλο, Μέικον να σκοράρουν, προηγήθηκε με 37-27 στο 17΄, αλλά ο ΠΑΟΚ έτρεξε ένα δικό του 9-0 και πήγε στα αποδυτήρια υπολειπόμενος ένα πόντο (36-37).\nΣτη συνέχεια η ΑΕΚ συντήρησε τη διαφορά πέριξ των 7 πόντωνς στην τρίτη περίοδο, ενώ την έστειλε στο +9 στο 34΄ (69-60). Με τον Κάρτερ όμως να «πυροβολεί» έξω από τα 7,75μ., ο ΠΑΟΚ έκανε ένα επιμέρους 14-2 και πήρε το προβάδισμα με 74-71, στα 36΄΄6 πριν τη λήξη.\nΣτην επίθεση της αθηναϊκής ομάδας ο Μέικον βρέθηκε αμαρικάριστος κι ευστόχησε σε τρίποντο ισοφαρίζοντας, ενώ με πλήρη κατοχή στη συνέχεια ο ΠΑΟΚ, καθώς απέμεναν 25΄΄4 για το τέλος, δεν βρήκε στόχο και το παιχνίδι πήγε στην παράταση.\nΣτο έξτρα πεντάλεπτο, η ΑΕΚ πέρασε με 83-77, ο ΠΑΟΚ ισοφάρισε σε 85-85 στα 17΄΄4 πριν το τέλος, αλλά ο Λάνγκφορντ πήρε την μπάλα στην τελευταία επίθεση κι έδωσε το ροζ φύλλο στους «κιτρινόμαυρους», σκοράροντας με τη λήξη (85-87).\nΟ Λάνγκφορντ τελείωσε το παιχνίδι με 16 πόντους, 4 ριμπάουντ και 3 ασίστ. Ξεχώρισαν, επίσης, για την ΑΕΚ οι Ντάριλ Μέικον (18π.) και Λίνος Χρυσικόπουλος (16π.), ενώ κορυφαίοι για τον ΠΑΟΚ ήταν οι Κάρτερ (27π. με 6/9 τρίποντα) και Γκρίφιν (17π.).


Γερμανικά ΜΜΕ: Απίστευτο, αδιανόητο, απερίγραπτο\n1:03 μμ, Τετάρτη 09 Ιουλ 2014 1:03 μμ, Τετάρτη 09 Ιουλ 2014\nΟ "σεισμός" από το χθεσινό 7-1 επί της Βραζιλίας ανέβασε στα ουράνια την Εθνική Γερμανίας. Γρήγορα όμως προσγειώθηκε. "Έχουμε μπροστά μας τον τελικό στο Ρίο, κανείς δεν πρέπει να αισθάνεται ανίκητος".\nΜπορεί να θεωρηθεί και ως μια νίκη του αιώνα στην ιστορία του Παγκόσμιου Πρωταθλήματος ποδοσφαίρου, αυτή που γράφτηκε στον χλοοτάπητα του Μπέλο Οριζόντε. Η Γερμανία δεν κέρδισε απλά το πολυπόθητο εισιτήριο για τον τελικό του Ρίου, αλλά με το 7-1 αποκαθήλωσε μια ομάδα-μύθο, ένα από τα μεγάλα φαβορί αυτού του Μουντιάλ, την Εθνική Βραζιλίας και προκάλεσε σοκ σε ένα ολόκληρο έθνος.\n«Κανείς δεν έχει γίνει πρωταθλητής στον ημιτελικό»\nΟ «σεισμός» του αποτελέσματος, που ακόμη και για τους ίδιους τους παίκτες ήταν μια μεγάλη έκπληξη, δεν τους απογείωσε, ούτε τους γέμισε με υπερβολική ευφορία. Ακόμη και ο Γερμανός τεχνικός Γιόαχιμ Λεβ, που η ομάδα του ντρόπιασε τους Βραζιλιάνους και τους πανικόβαλε, εμφανίστηκε ρεαλιστής και σχετικοποίησε το αποτέλεσμα. «Δεν πρέπει να μείνουμε πολύ σε αυτό το αποτέλεσμα, πρέπει να δείξουμε υπομονή και να προετοιμαστούμε με ησυχία για τον τελικό του Ρίο», είπε ο Λεβ με το βλέμμα στραμμένο στην ερχόμενη Κυριακή. «Κανείς δεν πρέπει να αισθάνεται ανίκητος».\nΓια τον Λεβ το 7-1 είναι η μεγαλύτερη νίκη στην 8χρονη θητεία του ως ομοσπονδιακού τεχνικού. «Αυτή η ομάδα είναι ώριμη και προσγειωμένη, και ξέρει ότι δεν έχει γίνει ακόμη το τελευταίο βήμα προς την κορύφωση», επανέλαβε ο Γιόαχιμ Λεβ κατά την επιστροφή στη βάση της ομάδας, στο Κάμπο Μπαχία. «Νομίζω ότι οι ποδοσφαιριστές είναι έτοιμοι να κερδίσουν και στον τελικό», τόνισε. Ο Τόνι Κρος, διπλός σκόρερ του ματς, επιβεβαίωσε τον προπονητή του. «Κανείς δεν έχει γίνει παγκόσμιος πρωταθλητής στον ημιτελικό».\n«7-1, νίκη για την αιωνιότητα», τιτλοφορεί το πρωτοσέλιδό της η εφημερίδα Bild.\nΗ αθλητική εφημερίδα Kicker επιλέγει τη φράση του Λεβ, «τώρα και το τελευταίο βήμα», εννοώντας προς τον τελικό του Ρίο, για να τιτλοφορήσει το δικό της πρωτοσέλιδο.\n«Σε μέθη προς το Ρίο», επιγράφει το σχετικό άρθρο η Süddeutsche Zeitung του Μονάχου.\n«Απίστευτο, αδιανόητο, απερίγραπτο». Αυτές τις τρεις λέξεις επιλέγει η Frankfurter Allgemeine Zeitung για να δώσει το στίγμα του χθεσινού παιγνιδιού, που «ήταν μια βραδιά κηδείας για τη Βραζιλία».\nΚαι η Handelsblatt: «Απίστευτο! Πρόσω ολοταχώς για τον τελικό».\nΗ εφημερίδα Die Welt χαρακτηρίζει το 7:1 ανωμαλία της ιστορίας του ποδοσφαίρου: «Πώς είναι δυνατόν να εξηγήσεις λογικά ένα τρελό αποτέλεσμα», αναρωτιέται ο σχολιαστής της.\nΕίναι χαρακτηριστικό ότι μετά την ιστορική νίκη των Γερμανών το Empire State Building φωτίστηκε με τα χρώματα της Γερμανίας . «Σήμερα φωτίζουμε στα χρώματα του χρυσού, του μαύρου και του κόκκινου, για να τιμήσουμε την πρόκριση της Γερμανίας» πόσταρε στο twitter ο διαχειριστής του φημισμένου κτηρίου στο Μανχάταν της Ν. Υόρκης. Κανονικά ο τιμητικός φωτισμός γίνεται μόνο μια φορά το χρόνο, την ημέρα της γερμανικής επανένωσης, στις 3 Οκτωβρίου.\nΠανηγυρισμοί στη Γερμανία, επεισόδια στη Βραζιλία\nΗ Γερμανία γιόρτασε το ποδοσφαιρικό θρίαμβο μέχρι πρωίας. Η φρενήρης επιτυχία της Εθνικής τους έκανε να ξεχάσουν τις κακουχίες από τη ακατάπαυστη βροχή και το κρύο πριν, κατά τη διάρκεια και μετά τη λήξη του παιγνιδιού Στο Βερολίνο, στο Μόναχο και σε άλλες μεγάλες πόλεις χιλιάδες ποδοσφαιρόφιλοι συμμετείχαν στα αυθόρμητα υπαίθρια πάρτι με σημαίες, μουσική, χορό και κορναρίσματα. Ακριβώς αντίθετη εικόνα στη Βραζιλία.\nΜετά τον αποκλεισμό της ομάδας έγιναν επεισόδια στο Σαο Πάολο και στη Κουριτίμπα, όπου εξαγριωμένοι φίλαθλοι έκαψαν πολλά λεωφορεία και έσπασαν προθήκες καταστημάτων. Στο Μπέλο Οριζόντε η αστυνομία προχώρησε σε συλλήψεις, ενώ καταγράφηκαν επτά τραυματίες. Συμπλοκές μεταξύ φιλάθλων έγιναν στη Ρεσίφε. Η βραζιλιάνικη αστυνομία δεν ήταν σε θέση να προσδιορίσει την έκταση των επεισοδίων.\nΦΩΤΟ-Ο κόσμος του ποδοσφαίρου βγάζει selfies για τη Βρα...\nΡεκόρ: 35,6 εκατ. tweets για το "Βραζιλία-Γερμανία"\nΡιβάλντο: Δεν μπορώ να το πιστέψω\nΒΙΝΤΕΟ-Έκρηξη οργής από τους οπαδούς της Βραζιλίας\nΦΩΤΟ-Η Χάιντι Κλουμ πανηγυρίζει για τη νίκη της Γερμανί...\nΒΙΝΤΕΟ-Κανέλλη - Παυλόπουλος για τη Βραζιλία\nΈδιωξαν τον Καφού από τα αποδυτήρια\nΗ ΦΩΤΟ του Μαραντόνα που «τρελαίνει» τα social media